text:
हिन्दू धर्म के अपमान करय के एकटा मामला मे कांग्रेस अध्यक्ष सोनिया गांधी के खिलाफ समन जारी कएल गेल अछि. ई समन जारी भेल अछि मुजफ्फरपुर के एकटा सेशन कोर्ट सं. ई समन वकील सुधीर कुमार ओझा जीक शिकायत पर कएल गेल अछि. समन मे सोनिया गांधी के 29 जुलाई के कोर्ट मे पेश होए लेल कहल गेल अछि. समन मे कहल गेल अछि जे सोनिया जी खुद आ वकील के माध्यम सं अपन पक्ष राखि सकय छथीह.
यूपीए अध्यक्ष सोनिया जीक अलावा उत्तर प्रदेश कांग्रेस समितिक अध्यक्ष रीता बहुगुणा आओर मुरादाबाद जिला पार्टी इकाई प्रमुख के सेहो कोर्ट मे पेश होए लेल समन जारी कएल गेल अछि. शिकायतकर्ता के तरफ सं आरोप लगाएल गेल अछि जे 21 जून 2007 के अखबार मे सोनिया जीक एकटा फोटो छपल जेहि मे हुनका देवी दुर्गा के रूप मे पेश कएल गेल छलीह. ई हिन्दू धर्मक अपमान अछि. शिकायत मे इहो कहल गेल अछि जे एहि चित्र के मुरादाबाद कांग्रेस कार्यालय मे सेहो राखल गेल. ओझा जीक आरोप छनि जे सोनिया गांधी दोसर लोक के संग मिलि कs ऐना कएलीह जेहि सं हिन्दू धर्मक अपमान भs सकय.


c: text/html

text:
चाँगुनारायण मन्दिर
चाँगुनारायण मन्दिरक निर्माण लिच्छविकालिन राजा हरिदत्त बर्माले ईसापूर्व ३२३मा बनौने छल । नेपालक प्रसिद्ध तीर्थ स्थल मध्ये एक आर प्राचिन पुरातात्विक शिलास्तभ समेत रहल चाँगुनारायण मन्दिर भक्तपुर जिलाक चाँगुनारायण गा.वि.स.मा अवस्थित अछि। भक्तपुर नगरबाट ६ कि.मी. उत्तरमा रहल चाँगुनारायण मन्दिर ऐतिहासिक, कलात्मक र धार्मिक दृष्टिकोण सँ मात्र नैभक प्रमुख पर्यटकीय क्षेत्रक रूपम सहो महत्वपूर्ण अछि । काठमाडौं उपत्यकाम रहल सात विश्व सम्पदा सूची मध्ये चाँगुनारायण सहो एक छी । उपत्यकाम रहल प्राचिन मन्दिरम सब्स पुरान मानल ई मन्दिरक सन् १९६९म युनेस्कोक विश्व सम्पदा सूचीम सूचिकृत केनेए छल । तेलकोट भन्ज्याङ्ग-तेलकोट डाँडा-चाँगु आवेवाला रुट उपत्यकाक सब्स बेसी निक ट्रेकिङ्ग रुट मानल जायेत अछि । साथ ई क्षेत्र नगरकोटक ट्रेकिङ करेल तथा काठमाडौं उपत्यकाक दृष्यावलोकका लेल सहो प्रसिद्ध एकछि।[१]
- ↑ "भक्तपुर जिल्लामा रहेका ऐतिहासिक धार्मिक एवं पर्यटकीय दृष्टिस महत्वपूर्ण स्थलसभ", ddcbhaktapur.gov.np।

robotstxt: allowed

filter: keep


text:
नगमा
नन्दिता मोरारजी या नम्रता सदाना, जे नगमा कऽ रूपमे प्रसिद्ध अछि। ओ बलिउड, टलिउड आओर कलिउडक एक भारतीय अभिनेत्री छी। सन् १९९० कऽ दशकमे अपन चरममे, द हिन्दु पत्रिकाक उद्धरणानुसार, 'तमिल चलचित्र क्षेत्रमे हुनकर प्रभुत्व' छल।[१] हुनकर जन्म क्रिसमस दिवसमे, एक मुसलमान माता आर हिन्दू पिताक घरमे भेल छल। ओ बलिउड चलचित्र क्षेत्रमे अपन अभिनय करियरक शुरूवात करि किछ चलचित्रमे अभिनय केनए छल, मुदा ओ दक्षिण चलचित्र क्षेत्रमे गेलाक बाद अपार सफलता पौने छल।[२] नगमा हिन्दी, तेलुगु, तमिल, कन्नड, मलयालम, बङ्गाली, भोजपुरी, पंजाबी आ मराठी जका भारतीय भाषासभमे विस्तृत रूपसँ काम करवाक लेल उल्लेखनीय रहल अछि।[३]
जीवनी[सम्पादन करी]


text:
मिथिलाक विकास के लेल सभ मैथिल के एकजुट होए पड़त। बिना एक भएने मिथिलाक विकास संभव नहिं अछि। नीतीष कुमार कतेक जगह बाजि चुकलाह, विकासक लेल। मिथिला कें के देश के अन्य राज्य... इलाका के संग मुख्यधारा सं जोड़य पड़त। विकास के लेल इंफ्रास्ट्रक्चर पर विशेष खर्च करय पड़त। एकरा लेल सकारात्मक सोच आओर दृढ़ इच्छाशक्ति के जरूरत अछि। नीतीषक सोचक निहितार्थ की छन्हि ?
अपन पौराणिक आ ऐतिहासिक आख्यान मे जाहि मिथिलाक वर्णन कएल गेल अछि, ओ आइयो नजरि आबि सकैत अछि। भले ही किछु बरखक लेल मिथिलाक गौरवमयी परंपरा कें नजरि लागि गेल छल, राजनीतिक उपेक्षा सं क्षेत्र त्राहि-त्राहि कय रहल छल, मुदा आब विकास पुरूषक नाम सं विख्यात भ रहल मुख्यमंत्री नीतिश कुमार सेहो मानि रहल छथि जे जाधरि मिथिलाक विकास नहि भ सकत, बिहारक विकास संभव नहि। इ गप्प ओ एक बेर, नहि कतेको बेर कतेक ठाम बजने छथि।
पिछला महिना एक बेर फेर जहन मुख्यमंत्री नीतीश कुमार दरभंगा अयोलाह त कहलनि जे मिथिलाक कला आ संस्कृ तिक बिनु देशक पिहानी अपूर्ण अछि। एहि क्षेत्रमे मिथिला बेसी समृद्ध अछि। एहि ठाम कतेको प्रकाण्ड विद्वान भेला जे समाज आ राष्ट्रकेँ नव बात देखौलनि आइ चारू भर देशमे मिथिलाक गूञ्ज अछि। जहिना देशक विकास बिहारक प्रगतिकेँ बिनु सम्भव नञि अछि तहिना मिथिलाक विकासक बिनु देशक प्रगति असम्भव अछि। मुख्यमंत्री कहलनि जे मिथिला कला आ संस्कृतिके ँ विकासक लेल सरकार प्रतिबद्ध अछि। मिथिला पेण्टिंगकेँ विकसित करबाक लेल मधुबनी जिलाक सौराठमे डिम्ड यूनिवर्सिटी खुजि रहल अछि। एहि ठामक सीकी कलाकेँ सेहो मान्यता भेटऽ जा रहल अछि। प्रदेशक विकासपर बजैत ओ कहलनि जे आइ जतबा परिवर्तन देखबामे आबि रहल अछि से राज्यमे उपलब्ध सीमित संसाधनक बलपर भेल अछि। जँ केन्द्र सरकारक ध्यान पड़ै तँ राज्यक चेहरा आरो चमकि जाएत। श्री कु मार कहलनि जे भारतक विकास दर विकसित प्रदेशक भरोसे अछि एहि चलते ई दर उपर-नीचा होइत रहैत अछि। एकरा स्थिर करबाक लेल विकासशील राज्य सभकेँ विशेष दर्जा प्रदान करब आवश्यक अछि। बिहारक साढ़े दस करोड़ जनता देश भरिमे बोझ बनि कऽ नञि रहऽ चाहैत अछि। हम सभ विकासमे सहभागी होबए चाहै छी। एखन बिहारक सकल घरेलू उत्पाद (जीडीपी) 2.9 प्रतिशत अछि। देशक आबादीक आठ प्रतिशत जनसंख्या राज्यमे अछि। हम चाहैत छी जे देशक जीडीपीमे हमर सहभागिता दस प्रतिशत होबए। एहि लेल विशेष राज्यक दर्जा हमर माङ अछि। ई जाबत धरि पूर्ण नञि होएत तँ एहि लेल आवाज उठबैत रहब।
नीतीश कुमार दरभंगा आयल छलाह पूर्व विधान पार्षद आ मिथिलाक राजनीतिक धुरी बनि चुकल संजय झा कें ऐच्छिक कोष सं राज दरभंगा मे बनल जानकी भवन के उदघाटन करबाक लेल। एहि समारोह मे जहन मुख्यमंत्री एहन गप्प बजलाह, त हुनक कबीना मंत्री विजय कुमार चैधरी कहलनि जे पञ्चवर्षीय योजना (2007-12) मे देशक पैघ राज्यक विकास गतिमे सभसँ तेज बिहार गति रहल एहि लेल पछिला दिन उप मुख्यमंत्री सुशील कुमार मोदी पुरस्कार सेहो ग्रहण केलनि। ई हमर विकासक प्रति प्रतिबद्धताक प्रमाण अछि। दरभंगा नगर विधायक संजय सरावगी मिथिलाक कला आ संस्कृतिक विकास लेल भऽ रहल काजक चर्चा करैत कहलनि जे पर्यटन आ कला विभागक संग एक गोट स्वायत विकास परिषद बने जे मिथिलाक विलुप्त होइत धरोहरिकेँ चिन्ता करए। पूर्व विधान पार्षद संजय झा बजलाह जे मिथिलाक विकास लेल मुख्यमंत्री हड़िदम चिन्तित रहैत छथि। चाहे रेलमंत्रीक रूपमे हो आ कि भूतल परिवहन मंत्रीक भूमिकामे। हिनक कार्यकालमे एहि क्षेत्रमे विकासक काज बेसी भेल। मिथिला धार्मिक सम्भाव आदर्श चित्र अछि। एही एकताक संग राज्यक विकास सेहो सम्भव होएत। अपन अध्यक्षीय भाषण मे पूर्व विधान पार्षद संजय झा कहलनि जे नीतीश जीक शासनकाल मे दू फाँकमे बँटल मिथिला आवागमनक दृष्टिसँ एक भेल।
इ त भेल एक समारोह गप्पक। जदि किछु पुरनका गप्प पर नजरि दौड़ाबी त ज्ञात होयत जे नीतीश कुमार अपन पहिल शासनकालक अपेक्षा दोसर शासनकाल मे मिथिलाक प्रति कनी बेसी सचेष्ट छथि। ओ अपन चुनावी यात्रा बेनीपटटी सं शुरू करैत छथि त सौराठ मे मिथिला पेंटिंग आ झंझारपुर क्षेत्र मे मखाना उद्योगक लेल जोर लगाबैत छथि। ओना इ कहल जा रहल अछि जे एकर पाछां हुनक आगू राजनीतिक सोच छन्हि। कहल त इहो जा रहल अछि जे नीतीश मिथिला मे जदयू के जनाधार बढएबाक लेल बेस कोशिश कय रहल छथि आ एकर जिम्मेदारी एक तरहें संजय झा के कान्हा पर छन्हि।
ओना संगहि इहो गप्प उठैत अछि जे बिहारक मुख्यमंत्री नीतीश कुमार मिथिला मे आयोजित प्रायः प्रत्येक सभा मे बेर-बेर कहैत रहलाह अछि जे ‘मिथिलाक विकासक बिना बिहार विकास संभव नहि।’ जदि हृदय सँ मुख्यमंत्री के एहि गप्प के स्वीकार करैत छी त प्रश्न इहो ठाढ होइत अछि जे मिथिलाक मातृभाषा मैथिली के प्राथमिक स्तर सँ अध्ययन अध्यापनक आदेश मे बिलंब किऐक ? अन्य विषयक प्राथमिक स्तर पर मैथिली शिक्षकक नियुक्तिक प्रावधान किऐक नहि ? उच्च शिक्षा मे मैथिलीक अध्यापनक व्यवस्था रहितहुँ प्राथमिक स्तर पर मैथिलीक अध्यापन प्रावधान नहि रहला सँ महाविद्यालय आ विश्वविद्यालय स्तर पर मैथिलीक छात्र-छात्रा सभक संख्या सोचनीय अछि। एहि दुरंगी नीति के की अर्थ ? ओना राज्य सरकार विद्यापति पर्व समारोह के राजकीय पर्व समारोह आ जानकी नवमी के दिन सार्वजनिक अवकाशक घोषणा कऽ एहि क्षेत्रक लोकनिक मुँह बन्न करबाक प्रयास अवश्य कयलक अछि। मुदा एहि सँ मातृभाषा मैथिलीक विकास कतय धरि संभव भऽ सकत ? मिथिलाक विकासक लेल ओकरा जमीनी लीडरशिप चाही। एहन एहन ग्रुप बनए जे ग्रुप मिथिलाक सुदूर देहात मे घुमि लोक सभ क’ जागृत करए, जेकर भाषा मात्र मैथिली छैक। ओ जे बजैत अछि सैह मैथिली छैक। मैथिलीक संग कतेक षड़यंत्र भ’ रहल छैक। कनेक टेढ़ बाजू त’ मैथिली ,बज्जिका , अंगिका मुंगेरिया आ आर कतेक भाषा मे परिणत भ’ जायत छैक। मुदा से गलत छैक। कोनो भाषा शुद्ध सभठाम नहि बाजल जायत छैक। जे हिंदी इलहाबादक छैक से कतौ दोसर ठामक छैक की ? जतेक प्रान्त ओतेक तरहक हिंदी। बनारस ,पटना ,कोलकोता ,भोपाल ,चंडीगढ़ ,दिल्ली आ दक्षिण भारत कतौक हिंदी मानक नहि मुदा ओ सभ हिंदी छैक। हर भाषा मे वैह गप छैक मुदा मैथिली संग सौतेला जका व्यबहार। एकर मूल कारण जे ग्रासरूट पर हम सभ मैथिल के एखन तक जागृत नहि कयल। सहरसा,पुरनिया आ कटिहार जिलाक सुदूर देहात मे जाइत छलौ त’ देखियैक मैथिली छोरि कोनो भाषा केकरो नहि बाजल होयक। पुछला पर उत्तर भेटय जे हमरा सभक मातृभाषा हिंदी अछि। ईहो गप मैथिली मे बजैत छल। एक बेर सहरसा जिलाक एकटा कालेज टीचर स गपक काल कहलनि जे हुनकर मातृभाषा हिंदी छनि।
मिथिलाक गाथा कतओक शताब्दी धरि पसरल अछि । ई कहल गेल अछि जे गौतम बुद्ध आ वर्धमान महावीर दुनू गोटे मिथिला मे रहल छलाह । ई प्रथम सहस्त्राब्दिक दौरान भारतीय इतिहासक केंद्र छल आ विभिन्न साहित्यिक आ धर्मग्रंथ संबंधी काज मे अपन योगदान देलक । मैथिली मिथिला मे बाजय जायवला भाषा थिक । भाषाविद मैथिली कें पूर्वी भारतीय भाषा मानलनि अछि आ एहि तरहें ई हिन्दी सँ भिन्न अछि । मैथिली कें पहिने हिन्दी आ बंगला दुनूक उप-भाषा मानल जाइत छल । वस्तुतरू मैथिली आब भारतीय भाषा बनि चुकल अछि । मिथिलाक सभ सँ महत्वपूर्ण संदर्भ हिन्दू ग्रंथ रामायण मे अछि, जतए एहि भूमिक राजकुमारी सीता कें रामक पत्नी कहल गेल अछि । राजा जनक सीताक पिता छलाह, जे मिथिला पर जनकपुर सँ शासन केलनि । प्राचीन समय मे मिथिलाक अन्य प्रसिद्ध राजा भानुमठ, सतघुमन्य, सुचि, उर्जनामा, सतध्वज, कृत, अनजान, अरिस्नामी, श्रुतयू, सुपाश्यु, सुटयशु, श्रृनजय, शौरमाबि, एनेना, भीमरथ, सत्यरथ, उपांगु, उपगुप्त, स्वागत, स्नानंद, शुसुरथ, जय-विजय, क्रितु, सनी, विथ हस्या, द्ववाति, बहुलाश्व आदि भेलाह ।
’मिथिला, एहि क्षेत्र मे सृजित हिन्दू कलाक एक प्रकारक नाम सेहो थिक । ई विशेष कऽ वियाह सँ पूर्व महिला द्वारा घर के सजेबाक लेल घरक देबार आ सतह पर धार्मिक, ज्यामितीय आ चिहनांकित आकृति सँ शुरु भेल आ एहि क्षेत्र सँ बाहर एकरा नहि जानल जाइत छल । जहन एहि कलाक लेल कागजक शुरुआत भेल तँ महिला लोकनि अपन कलाकृति कें बेचय लगलीह आ कलाक विषय वस्तु कें लोकप्रिय आ स्थानीय देवताक संगहि प्रतिदिनक घटनाक चित्रांकन धरि विस्तृत केलीह । गंगा देवी संभवतरू सब सँ प्रसिद्ध मिथिलाक कलाकार छथि । ओ परंपरागत धार्मिक मिथिला चित्रांकन, लोकप्रिय देवताक चित्रांकन, रामायण आ अपन जिनगीक घटना सँ दृश्यक चित्रांकन कयलनि खेती एहि क्षेत्रक मुख्य आर्थिक कार्यकलाप थिक । मुख्य फसल धान, गहूम, दालि, मकई, मुँग, उडद, राहड़ि आदि आ जूट (एकर उत्पादन मे कमी आयल अछि) अछि । आई- काल्हि देशक आन भागक तुलना मे खेती नीक नहि रहबाक कारणें, ई सब सँ अधिक पिछड़ल क्षेत्र भऽ गेल अछि । बाढि हर वर्ष फसलक पैघ भाग कें नाश कऽ दैत अछि । उद्योगक अनुपस्थिति, कमजोर शैक्षिक अवसंरचना आ राजनीतिक अपराधीकरणक कारणें अधिकांश युवक कें शिक्षा आ आमदनीक लेल स्थान परिवर्तन करय पड़ैत छनि । एहि परिवर्तनक उज्जवल पक्ष इ आछे जे ओ लोकनि भारतक प्रमुख क्षेत्र और स्थान मे महत्वपूर्ण भऽ गेलाह अछि । मिथिला पेंटिग आब बाजार मे हिस्सेदारी प्राप्त कयलक अछि । आब सरकार सेहो राष्ट्रीय धरोहरक रूप मे एकरा सहायता दऽ रहल अछि ।।
गप्प त इहो अछि जे मिथिलाक विकास लेल जनप्रतिनिधि आ अधिकारीक सक्रियता आ इच्छा एक बेर फेर सवालक दायरा मे आबि गेल अछि। कहल जा रहल अछि जे मिथिलाक जनप्रतिनिधि लग क्षेत्रक विकास लेल कोनो योजना नहि अछि। एहि क्षेत्र मे पदस्थापित अधिकारी सेहो विकास लेल कोनो ब्लू प्रिंट तखन धरि तैयार नहि करैत छथि जखन धरि हुनका एकर निर्देश नहि भेटैत अछि। कुल मिला कए मिथिला क विकास क गप त बहुत होइत अछि मुदा योजना तकबा काल सब अगल बगल झंकैत भेट जाएत। जहन सहरसा मे अपन विकास यात्रा क चारिम चरण क दोसर दिन मुख्यमंत्री नीतीश कुमार मत्स्यगंधा झील क निरीक्षण करबा लेल पहुंचलाह। झीलक स्थिति देख मुख्यमंत्री सबस पहिने जनप्रतिनिधि स झील क विकास लेल गप केलथि। जनप्रतिनिधि झील क इतिहास छोडि भविष्य लेल किछु नहि कहि सकलाह। मुख्यमंत्री झीलक विकास लेल पदाधिकारी स योजना क संदर्भ मे जानकारी चाहलथि। पदाधिकारी लग कोनो योजना तैयार नहि छल। मुख्यमंत्री क्षेत्रक विकास पर एहि उदासीनता स स्तब्ध भ गेलाह। ओ तत्काल अधिकारी कए झील क सफाई आ सौंदर्यीकरण क निर्देश देलथि संगहि झीलक विकास लेल एकटा वृहत योजना तैयार करबाक आदेश देलथि। स्थानीय लोक क कहब अछि जे मुख्यमंत्रीक आदेशक बादो अगर स्थानीय जनप्रतिनिधि या अधिकारी एहि झील विकास लेल प्रयास करथि त खुशी होएत। ओना स्थानीय लोक इ सवाल सेहो करैत छथि जे आइ देश मे पंचायत राजक गप भ रहल अछि मुदा बिहार मे प्रमंडल स्तर पर योजना तखन तैयार भ रहल अछि जखन राज्यक मुखिया आदेश या निर्देशदैत छथि। स्थानीय जनप्रतिनिधि आ अधिकारी कहिया धरि मुख्यमंत्रीक आदेश आ निर्देश क बाद विकस लेल कार्ययोजना तैयार करतथि। आखिर मुख्यमंत्री तक कहिया पहुंचत मिथिलाक विकासक कोनो योजना।
ध्यान मे इहो रखबाक चाही जे मिथिलाक जनप्रतिनिधिक चुप्पी क बीच मुख्यमंत्री नीतीश कुमार केंद्र स यथाशीघ्र दरभंगा आ पूर्णिया स हवाई सेवा शुरू करबाक मांग कयने छलाह। मुख्यमंत्री एहि संबंध मे नागरिक उड्डयन मंत्री अजीत सिंह स गप केलथि अछि। मुख्यमंत्री अजीत सिंह स अनुरोध केलथि अछि जे ‘गया मे इंटरनेशनल फ्लाइट क नियमित संचालन कैल जाए, जखन कि पूर्णिया आ दरभंगा स घरेलू उड़ान आरंभ कैल जाए। हालांकि मुख्यमंत्री साफ केलथि जे एहि प्रकारक रोक संबंधी कोनो जानकारी राज्य सरकार लग नहि अछि आ दरभंगा आ पूर्णिया मे पटनाक एयरपोर्ट चालू रहबाक बावजूद पैघ विमान उतरत।
आखिर मिथिलाक विकास कोना भ सकत ? यदि मुद्दा पर लोक सभ सं गप्प कएल गेल, त सभ लोकनि के कहनाय छलन्हि जे मिथिलाक विकास के राह मे सभ सं बड़का बाधा बाढ़ि अछि। साल भर मे विकासक जतेक काज होएत अछि बाढ़ि सभटा के अपना संग बहा के ले जाएत अछि। एकरा लेल बड़का- बड़का बांध बनयबाक जरूरत अछि। बिना बाढ़िक समस्या के स्थायी समाधान कएने विकासक बात सोचनाय नीक नहिं होएत। बिहार के पूर्व मुख्यमंत्री जगन्नाथ मिश्र जीक कहनाय छलन्हि जे कोसी नदी विवाद के हल निकालय लेल नेपाल के संग समझदारी विकसित करय पड़त। जरूरत पड़ला पर भारत के एहि मुद्दा के अंतर्राष्ट्रीय मंच पर सेहो उठयबाक चाही। एहि मामला के बेसि दिन तक टालल नहिं जा सकैत अछि. लोक के गुस्सा फुटत त फेर सरकार के लेल मुश्किल भे सकैत अछि। पूर्व केंद्रीय मंत्री डॉ. संजय पासवान के कहब छन्हि जे लोक के मिथिलाक... बिहारक विकास के लेल सभ के एकजुट होए पड़त। खैनी...तम्बाकू खाय के पड़य रहय वाला प्रवृति के त्यागे पड़त। बाहरी दिल्ली के सांसद महाबल मिश्रा जी कहलाह जे लोक के फुस्सि बाजय के आदत छोड़य पड़तन्हि. ओ अपन मैथिली मे शपथ लेबय के जिक्र सेहो कएलाह। हुनकर कहनाय छलन्हि जे विकास के लेल शिक्षा ... पढ़ाई लिखाई पर जोर देबय के जरूरत अछि। प्रसिद्ध इतिहासकार प्रो. डी. एन. झा सोशल ऑडिटिंग पर जोर दैत छथि आ हुनक कहब छन्हि जे आगां के बात करय सं पहिने हमरा ई देखय पड़त जे आजादी के एतेक दिन भेलाह के बादो हम एतेक किएक पिछड़ल छी। हमरा ई ध्यान राखय पड़त जे पिछला 60 साल मे कतेक विकास भेल आ विकास नहिं भेल त एकरा लेल के जिम्मेदार छथि। लेखिका मृदुला सिन्हा जीक कहब छन्हि जे गुजरात के एकटा छोट छिन गाम मे जे विकास भेल अछि ओ हमर शहर मे नहिं अछि। विकास के लेल काज करय के जरूरत अछि।
नीतीश कुमार कहैत छथि जे मिथिलाक विकास बिना बिहाकर विकास नहि, त सवाल उठैत अछि, जो आखिर विकास कोना होएत ? किछु लोकक नजरि मे एकर समाधान अलग मिथिला राज्यक रूप मे अछि ? एहि लय एक मैथिलकेर भ्रम स्थिति छन्हि। मिथिला राज्य के माँग जल्दी सभक समझमें सहीमें नहि अबैत छैक, एहि मर्म के हमहुँ बहुत देरी सऽ बुझलहुँ। जेना एखनहु कतेको युवा जाहिमें विशेषरूपसँ अपन पैर पर ठाड्ह आत्मविश्वास सऽ भरल लोक मिथिला राज्यक माँगके विरोध करैत अछि। ओहि युवा के संसार में कतहु राखि देबैक तऽ फिट भऽ जायत ओ अपन मैथिलत्वके जोतिके खाइत अछि मुदा मिथिलाक अस्मिता लेल ओकरामें कोनो खास सोच नहि छैक। जस्टीफिकेशन लाख उपलब्ध करा देत, लेकिन कहियो इहो सोचैत जे आखिर हमरा में कोन माटि-पानिक शक्ति प्रवेश केलक जेकर कमाइ हम खा रहल छी, से सभटा बिसैर उलटे पढौनाइ चालू करत आ छोटकृ -पैघ सभटा बिसैर बस बुद्धि बघारब शुरु कय देत! देखलियैक नऽ जखन बिहार गीत बनेलक तऽ २००-२५० वर्षक ध्यान रहलैक आ लाखों-करोडों वर्षक इतिहासके धनी मिथिलाके दरकिनार कय देलक बिहार सरकार! नेपाल में देख लियौक जे मधेस चाही मुदा मिथिलाक पहचान लेल कोनो विचार नहि! बस ढूइस लडयवाला बलजोरी थोपयवाला कहानी सभ गढल जा रहल अछि। मैथिलकेँ विकास के चिन्ता छन्हि आ विकास लेल कि हेबाक चाही, कि भेल तेकर सभक कोनो लेखा-जोखा नहि छन्हि। कियो कोनो दलील तऽ कियो कोनो! किनको ई कहाँ जे वास्तवमें मंथन करी कि हम कि छलहुँ कि छी आ अहिना रहत तऽ कि होयब। पहचान बनैत छैक विशिष्टता सँ, अहाँके समस्त विशिष्टताके तऽ दाउ पर लगा देलक, घर सऽ बैला देलक, खेत जे उर्वर छल तेकरा बाउल सऽ भैर देलक३. बरु पहिले प्रकृतिक अपनहि रूप छलैक जे नदी सभ खुजल छलैक तऽ आइ जेना नहि कि टाका कमाइ लेल चमचा-लोभी ठीकेदार द्वारा बान्ह कटबाय बस भसियाबैत-बलुआबैत रहत! कहाँ गेल मिल सभ? पेपर, सुगर, राइस-फ्लोर-आयल मिल? माछ-मखान-पान खाली किताबे में रहि गेल? पाकिस्तानी मीठा पान खूब प्रसिद्ध अछि, लेकिन मिथिला के कथी भेटैत अछि हिन्दुस्तानके हर कोण में, बताउ तऽ? चैका-बर्तन साफ करनिहार? मजदूरी करैत रैयत में बसनिहार? सारा देश लेल सोचैत अपन घर के लोकविहीन रखनिहार? दोसरक खेतमें काज करब मुदा अपन गाममें निकम्मापनी देखेनिहार? ऊफ! मिथिलाके एहेन दुर्दशा लेल आखिर हम सभ किऐक नहि आत्ममंथन करी? देख लियौक जे स्वतंत्र भारतमें राज्य निर्माणके बुनियाद कि रहलैक? मिथिलाक दुर्भाग्य जे १८१६ के सुगौली समझौता सऽ दू दिस बँटि गेल आ तहिये सऽ मिथिला अपन कोनो अस्मिता नहि कायम राखि सकल? तऽ अंग्रेज या ताहि समयक राजाके कमजोरी सऽ मिथिला कि आइ दू सौ वर्ष तक कनिते रहय? हाँ! बाहरी आ भितरी दुनू दुष्ट तेहेन जोगार लगा देलक जे मैथिल आपसे में लडैत रहय आ बहरीके शासनमें पडल रहय! जी! पहिले जमीन्दारी दऽ के, फेर आरक्छण दऽ के, फेर जातीयताके दंगा पसारि, फेर मिथिलाके पैघ तवकामें सनक पसारि जे तोहर भाषा मैथिली नहि मगही थिकौक३. आ अनेको भ्रान्ति पसारिके आपसमें ततेक टुकडा बनौने अछि जे घर सम्हारैत-सम्हारैत अहाँके करोडों डिबिया तेल जरि जायत! न राधा के नौ मन घी हेतैन आ ने राधा नचती!कतेक अफसोस जताउ! नेतो सभ केहेन तऽ कनाह कुकूर समान! बुझू जे कोनो विधान नहि, मुँहें पाछू कानून! मन भेल बहि गेलौं, मन भेल कहि गेलौं! मने पर सभटा! मिथिला के दिन सही में लदल बुझैछ! जखनहि घरवारी के चिन्ता खतम तखनहि अनवारी घर के लूटत! कृष्ण के संग तऽ अर्जुन के छलन्हि जे बूडित्व प्रवेश करिते गीताक पाठ पढेलापर घरहि के दुश्मन सभके लेल पुनरू गांडीव उठाय हर बल सँ पाण्डव राज कायम कैल गेल, मुदा मिथिलाक अर्जुन सभ आपसे में भिडल छथि। कृष्णे केर क्लास लगाबैत छथि। गांडीव उठायब तऽ दूर, उल्टे कृष्णेके खेहारैत छथि। कृष्णो सोचैत छथि जे आखिर हस्तिनापुर तऽ थिकैक नहि, मिथिला थिकैक, एतय तऽ सभ पाहुन कहिके फाडयके मालिक बनल अछि३. हारि के बेचारे ओहो साइड लागि जाइत छथि। सियाजी गेली आ नवकी सिया सभ पर भूलवश दहेजक चाप चढि गेल। जनकजी जे केला सैह हमहुँ करब सोचि किछु सम्पन्न वर्ग शुरु केला आ धीरे-धीरे ई समाजके हर वर्ग के कैन्सर जकाँ जकैड लेलक! बेचारी आजुक मैथिलानी न घर के न घाटके! धोबीके कुकूर! लाज लगैत अछि मुदा लिखय पडत! जे बाहर गेली से बाहरे, मे घर पर छथि ओ घरे! तखन लैंगिक विभेद के अन्त कोना हेतैक मिथिलामें? एकीसम शदीमें विकास तखनहि संभव जखन जीवनरूपी पहिया समान अधिकार के बुनियाद पर चलत। अहु तरहें हम सभ पिछडल छी, सुधार लेल कोनो खास मजबूत प्रयास केम्हरौ सऽ नहि होइछ। कि कहू!
तखन एक बेर जोर लगाउ, एक बेर मिलियौ सभ एक ठाम आ देखियौक जे परिवर्तन कोना नहि होइत छैक! अगिला बेर जे दिल्लीमें मिथिला राज्य लेल धरना हेतैक ताहिमें अपन-अपन लगरपन (असगरे पहाड तोडयवाला अहं) के परित्याग कय तेना समन्वय करियौक जे समूचा ब्रह्माण्डमें मिथिला के विदेह सभ जागि गेलौक से सूचना जाय!
उद्देश्य किछु आ परिणाम उल्टा
बिहार बनल कारण आधुनिकताके वयार आ बुद्ध सऽ जुडल लोकप्रियता के मोल संग अलग-अलग संस्कृतिके एक संग जोडि रखबाक प्रेरणा तत्त्व हावी छल। लेकिन बड पैघ परिवार बनला सऽ विकास तऽ दूर लोक-संस्कृतिके संरक्षण तक नहि कैल जा सकल। अन्य राज्यक तुलना बिहार अति पिछड़ल राज्य बनल रहल। बादमें उड़ीस टूटल, फेर झारखंड टूटि गेल आ अपन मौलिकताक संरक्षण लेल पूरजोर प्रयासमें लागल अछि। अंग्रेजे द्वारा बनायल गेल मूल राज्य बंगाल सऽ निकलल बिहार, बिहार सऽ निकल उड़ीसा आ झारखंडय आ आब जे बिहार बचल अछि ताहिमें तीन अलग-अलग संस्कृति मिथिला, मगध आ भोजपुर संयुक्त रूपमें अछि। लेकिन तिनू के विकास गति बिहार-बिहारी के नाम तर धँसल अछि। बुद्धक विहार क्षेत्र सऽ बनल बिहार जाहि परिकल्पना पर बनायल गेल आखिर एतेक पिछड़ल किऐक रहल, मंथन योग्य विषय बुझैछ। कहबी छैक जे ढेर जोगी मठ उजाड़! कहीं बिहारक हाल यैह कारण सऽ तऽ एहेन नहि बनि गेल? आइयो केन्द्रमें बिहारक मूर्ति द्वारा मुख्य कार्यक जिम्मेवारी वहन कैल जाइछ, लेकिन अग्र पंक्तिमें कियो बिना चमचागिरीके प्रवेश नहि पाबि सकैत अछि। कतबो शक्तिशाली नेता हो लेकिन राष्ट्रीय नेताक छवि पाबयवाला बिहारी नेता के? किछु-किछु रहल ललित बाबुमें तऽ आब किछु-किछु देखाय पड़ैछ नितीश कुमारमें दृ लेकिन मूल संस्कार के रक्षा करय लेल हिनकहु सभमें दमवाली बात देखय लेल नहि भेटैछ। इतिहास गवाह छैक जे यदि अपन मूल डीह आ मूल संस्कृतिके कोनो परिवार त्याग केलक तऽ संसारक भीडमें कतय हेरा गेल से कियो नहि बुझि सकल। उदाहरण लऽ लियऽ! गामक फल्लाँ बाबु कलेक्टर बनलाह आ शहरे रहि गेला, एगो बेटा अहमदाबाद, दोसर जहानाबाद आ तेसर मुर्शिदाबाद! बेटी सेहो लखनउके नबाबे संग! तिनकर सभक संतान होशंगाबाद, जम्मू आ मथुरा-वृन्दावन! अपन सहोदरके कि हालत सेहो दोसर के पता नहि। बिखैर गेला पूरा परिवार! छैथ कतहु, हमरा कि पता! बिहार बनि गेल बिखरल परिवार समान कारण ढकोसला विकास के नाम पर सेहो आब जखन एक प्रखर पुत्र नितीश अपन लगन सऽ किछु कार्य करबाक पैंतरा करैत छथि तखन, अवश्य बिहारी एक सम्मानजनक पहचान बनि गेल अछि। लेकिन समेटल परिवार, विकासशील परिवार के ई लक्षण कदापि नहि जे फल्लाँ बाबु कलेक्टर साहेबक परिवारके कहलहुँ। भगवती घरमें बादूड़ घरवास करैत छन्हि एखन!
मिथिला राज्य यदि आजुक बिहारके अस्मिताक विरुद्ध अछि तऽ विकास लेल कि सोचलहुँ? ओ जे पेपर मिल आ सुगल मिल सभ छल तेकरा पुनर्स्थापित करबाक लेल कि प्रगति अछि? साक्षरताके दर बढाबय लेल आ शिक्षाक नीक प्रसार लेल अनिवार्य मातृभाषामें शिक्षा पद्धति अनुरूप मैथिली संग दुर्व्यवहार कहिया रूकत? सामरिक रूपमें मिथिलाक अधिकांश भूमिके बाढमुक्त करबाक लेल नदीके जोड़बाक परियोजना, नहर निर्माण, झील संवरण, एहि सभपर कोनो योजना एखन धरि कार्यान्वयन किऐक नहि भेल? मिथिलाक विशेष कृषि उत्पाद जेना पान, मखान, माछ दृ एकर व्यवसायीकरण-वैज्ञानिकीकरण कहिया होयत? कोनो अनुसंधानो भेल एहि सभ तरफ? सरकार या सरकारके नुमाईंदाकेर कोनो ध्यान अछि एहि तरफ? एतेक रास पोखैर छैक, एतेक रास भूमि छैक, एहेन मीठ मोडरेट क्लाइमेट छैक३. तऽ ध्यान केकर जेतैक एहि सभ के समुचित संवरण-संवर्धन दिस? शिक्षाक केन्द्र रहल मिथिला, आइ मैथिलकेँ कोटा आ बेंगलुरु के संग पुद्दुचेरी जाय के बाध्यता किऐक? सरकारी रोजगार नहि उपलब्ध रहलाके कारण, सभ रोजगारोन्मुख बनैत उच्च स्तरीय पढाइ सऽ विमूख अपन भूमिके बंजर छोडि पलायन करय लेल बाध्य, समाधान लेल सोच कि? उलटे यशगान जे अच्छा है, चाँदपर भी बिहारी जाकर रोजगार कर सकता है कहि फूला देनाय आ एम्हर कंबल ओढि घी पिबय लेल बस मंत्री, ठीकेदार, दलाल, आदि बेहाल? एहेन भरुवागिरी सोच बिहारमें किया? आ तखन यदि मिथिला राज्य लेल माँग अलग होयत तऽ अपने में चैत-चैत खेलाइत जाँघपर थाप मारयके प्रवृत्ति कियैक?


text:
नवका- पुरनका लेख सर्च करु...
एजाज बनला मदरसा बोर्ड के अध्यक्ष
वरिष्ठ साहित्यकार प्रो. एजाज अहमद के बिहार मदरसा बोर्ड के अध्यक्ष बनाएल गेल अछि. प्रो. अहमद साहब मिथिलांचल सं छथिन्ह. प्रोफेसर साहब दरभंगा के बगल के शोभन गाम सं छथिन्ह. हिनका अध्यक्ष बनएला सं मिथिलांचल मे खुशी के माहौल अछि. अध्यक्ष बनला केर बाद प्रो. एजाज अहमद के कहनाय छलन्हि जे वो मदरसा शिक्षा मे व्याप्त कमी के दूर करय के कोशिश करथिन्ह. हुनकर इहो कहनाय छलन्हि जे हुनकर प्राथमिकता एकेडेमिक कैलेंडर के ठीक करनाय होएत... जाहि सं विद्यार्थी सभ के कोनो परेशानी नहिं होय. अध्यक्ष साहब के कोशिश रहतन्हि जे मदरसा के परीक्षा के स्वच्छ आओर पारदर्शी बनाएल जाए. उम्मीद कएल जा रहल अछि जे हिनकर अध्यक्ष बनला सं बिहार मे मदरसा शिक्षा के क्षेत्र मे किछ सुधार आएत.
सदस्यता लें टिप्पणियाँ भेजें (Atom)


text:
काटाकुटी
काटाकुटी नेपालक मध्यमाञ्चल विकास क्षेत्र, जनकपुर अञ्चलक दोलखा जिलामे अवस्थित एक गाँउ विकास समिति छी ।
जनसङ्ख्या[सम्पादन करी]
नेपालक राष्ट्रिय जनगणना वि.सं. २०६८ अनुसार काटाकुटी गाउँ विकास समितिक कूल जनसंख्या ३,७३८ जन मध्ये पुरुषक संख्या १,६२७ आर महिला २,१११ रहल अछि। जाहिमे घरमुलीके संख्या ९५५ अछि।
सन्दर्भ सामग्रीसभ[सम्पादन करी]
- ↑ "जिल्ला विकास समिति, दोलखा (संक्षिप्त परिचय)", जिल्ला विकास समिति।
- ↑ "नेपालक राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।


text:
गुरुवार, 22 दिसंबर 2011
जरुरतिमंद लोककें भोजन वितरण
विगत दिन मैथिली फाउण्डेशन कें द्वारा ठंढी मे जरुरतिमंद लोककें भोजन वितरित कायल गेल.
लोकक मदति केनाई आ मैथिल आ मैथिलीकें प्रति लोककें सकारात्मक विचार तैयार केनाय मैथिली फाउण्डेशन के मूल आधार विचार अछि.
ज' अप्पन पहिचान बचाब' के अछि त' लोककें मदति करू , ज' संस्कृतिकें बचाब' कें अछि त' अप्पन जड़ी मजगूत करू आ ज' अप्पन जड़ी बचाब' के अछि त' अप्पन भाषा के गहिक' पकरू आ ज' भाषा आ समग्र अस्तित्व बचाबयकें अछि त' अप्पन लिपि, अप्पन लेखा अचाबय पडत.
कोनो संस्कृति के नीव ओकर साहित्य,भाषा मे नुकायल रहति छैक आ लिपि एकरा जानबा आ बुझाबकें बाट छै.
दुनियां मे जे अप्पन भाषा, संस्कृतिकें इज्जती केलक दुनियो ओकरे इज्जती केलक यथा लेलिन आ मार्क्स जकरा एतय लोक देवता माने अछि अपने भाषा मे अप्पन सिद्धांत देलकै नक़ल नै केलकै लोककें , शेक्सपीयर जकरा पढ़ीक' हम बड़का लोक अपना के बुझय छी ओहो अपने भाषा मे लिखलक, हालेमे गत भेला अछि भूपेन हजारिका ओहो असमी के बढौला त' हम-अहाँ आ दुनियां हुनका जनित छैन .
मैथिली फाउण्डेशनकें उद्देश्य ककरो दोष गनायब कथमपि नहिं आग्रह अछि जे अप्पन जीवनयापनकें लेल जे करैत छी से करैत रहू मुदा अपना माटि-पानि स' जुडल रहू आ अप्पन संस्कृतिकें जियाक' राखू इहे अस्सल धरोहरी छै.
सदस्यता लें संदेश (Atom)


text:
शुक्रवार, 30 नवंबर 2012
गुरुवार, 29 नवंबर 2012
मैथिली रंगमंच पर महिलाक स्थिति
मैथिली रंगमंच पर महिलाक स्थिति
किया नहि अछि नीक स्थिति : महिलाक स्थिति त अन्यान्यभाषक रंगमंच पर सेहो नीक नहि अछि मुदा मैथिली सबस पाछु अछि। अन्यान्य भाषक महिलाकर्मी द्वेष भावना स ऊपर उठि समूह क संग काज करैत आगाँ बढैत रहलीह ताहि लेल हुनकर स्थिति मैथिली स नीक अछि। मिथिला मे जे महिला हिम्मत क कए एक्को डेग बढाबैत छथि त आन सब हुनका पकैड़ि कए दू डेग पांछा कए दैत अछि। समूह भावनाक सर्वथा आभाव त अछि संगहि सामाजिक प्रतारणा आ उलहन हुनकर मनोबल कए आर तोड़ि कए राखि दैत अछि। मैथिली रंगमंच पर महिला क उपस्थिति तखने बढत जखन महिला व्यक्तिगत स्वार्थ स ऊपर उठि समूह भावना मे काज करैत आ हुनकर घरक लोक सब आ समाज सेहो हुनकर एही काज कए सराहना करत।
भवदीय:-
नीलू कुमारी ( विशेष संवाददाता, मिथिलांचल टुडे )
मैथिली रंग-मंच पर महिलाक स्थिति पहिने से बेहतर भेल अछि, मुदा एखनो एकरा बेहतर नहि कहल जा सकैत अछि। मैथिली रंगमंच आइ अपन उन्नतिक बाट पर अछि। मैथिली नाटकक मंचन एकटा काल अंतराल मे देखबा लेल भेट रहल अछि। पुरान डीह जरूर नष्ट बा कमजोर भ गेल, मुदा नवका दलान अपन भूमिका स मैथिली नाटकक भविष्य कए प्रकाशवान केने अछि। एहन मे मैथिली नाटक मे महिला क भागीदारी आ योगदान पर चर्च आवश्यक भ गेल अछि। आइ जेना आन भाषाक नाटक मे महिला क भागीदारी देखबा मे भेट रहल अछि, ओहि अनुपात मे मैथिली मंच पर महिला क उपस्थिति एखनो बहुत कम अछि। किछु महिला जे मंच तक पहुंचलथि अछि ओ टीवी आ सिनेमा दिस बेसी सक्रिय भ गेल छथि। नव कलाकार कए सेहो टीवी चैनल बझेबा मे लागल रहैत अछि, एहन मे मैथिली नाटक नीक नवोदित कलाकार क सदिखन बाट तकैत आयल अछि आ एखनो ताकि रहल अछि। - नीलू कुमारी ( विशेष संवाददाता, मिथिलांचल टुडे )
किया नहि अछि नीक स्थिति : महिलाक स्थिति त अन्यान्यभाषक रंगमंच पर सेहो नीक नहि अछि मुदा मैथिली सबस पाछु अछि। अन्यान्य भाषक महिलाकर्मी द्वेष भावना स ऊपर उठि समूह क संग काज करैत आगाँ बढैत रहलीह ताहि लेल हुनकर स्थिति मैथिली स नीक अछि। मिथिला मे जे महिला हिम्मत क कए एक्को डेग बढाबैत छथि त आन सब हुनका पकैड़ि कए दू डेग पांछा कए दैत अछि। समूह भावनाक सर्वथा आभाव त अछि संगहि सामाजिक प्रतारणा आ उलहन हुनकर मनोबल कए आर तोड़ि कए राखि दैत अछि। मैथिली रंगमंच पर महिला क उपस्थिति तखने बढत जखन महिला व्यक्तिगत स्वार्थ स ऊपर उठि समूह भावना मे काज करैत आ हुनकर घरक लोक सब आ समाज सेहो हुनकर एही काज कए सराहना करत।
नाटक मे मिथिलानी : मैथिली रंगमंच पर महिला क आधारित कतेको नाटक लिखल गेल आ मंचन कैल गेल मुदा महिलाक स्थिति मे कोनो सुधार नहि क सकल। फेर चाहे ओ 1905 मे जीवन झाक लिखल ‘सुन्दर संयोग’ हो वा गोविन्द झाक बसात, कनिया-पुतरा, मधुयामिनी या सातम चरित्र, ओ फेर जगदीश प्रसाद मंडलक लिखल ‘मिथिलाक बेटी’ हो वा झामेलियाक बियाह, बेचन ठाकुर क बेटीक अपमान वा छिनारदेवी हो, आनंद झाक धधायत नबकी कनियाक लहास, सबटा मे महिलाक चरित्र कए केंद्र मे रखाल गेल अछि। बहुत रास नाटक क मंचन सेहो भेल छल मुदा महिलाक कमी क कारण कतेक नाटक मे महिला कलाकार क भूमिका पुरुष केलथि। मुदा समय क संग किछु माहौल बदलल आ मैथिली रंगमंच पर महिलाक खगता कम होइत गेल।
निर्देशन मे सेहो : मैथिली रंगमंच पर महिलाक निरंतरता लेल रंगमंचक निर्देशक सेहो महती भूमिका निभा रहल छथि। ओ नहि केवल महिलाक रंगमंचक सकारात्मक पक्ष स अवगत करा रहल छथि बल्कि हुनकर प्रतिभा कए बुझैत हुनकर भीतरक कलाकार कए सेहो जगा रहल छथि। ओना रंगमंच पर जे महिला स्थिति आइ सकारात्मक रूप स बढल अछि तहि मे सबस बेसी योगदान निर्देशक सब कए जाइत अछि। प्रकाश झा सन किछु निर्देशक समाज स लड़ि कए उलहन उपराग सुनि कए रंगमंच स महिला कए जोडि रहल छथि। एही कड़ी मे श्याम भाष्कर, संजयजी, अक्कू, बेचन ठाकुर आदि निर्देशक क नाम सेहो प्रमुखता स लेल जा सकैत अछि। इ सब नित-प्रतिदिन महिला कलाकार कए बढ़ावा द रहल छथि। आइ महिलाक रंगमंच स सिनेमा दिस झुकाव एहि निर्देशक सबहक सबस पैघ सफलता आ चिंता दूनू अछि।
निर्देशन मे सेहो : मैथिली रंगमंच पर महिलाक निरंतरता लेल रंगमंचक निर्देशक सेहो महती भूमिका निभा रहल छथि। ओ नहि केवल महिलाक रंगमंचक सकारात्मक पक्ष स अवगत करा रहल छथि बल्कि हुनकर प्रतिभा कए बुझैत हुनकर भीतरक कलाकार कए सेहो जगा रहल छथि। ओना रंगमंच पर जे महिला स्थिति आइ सकारात्मक रूप स बढल अछि तहि मे सबस बेसी योगदान निर्देशक सब कए जाइत अछि। प्रकाश झा सन किछु निर्देशक समाज स लड़ि कए उलहन उपराग सुनि कए रंगमंच स महिला कए जोडि रहल छथि। एही कड़ी मे श्याम भाष्कर, संजयजी, अक्कू, बेचन ठाकुर आदि निर्देशक क नाम सेहो प्रमुखता स लेल जा सकैत अछि। इ सब नित-प्रतिदिन महिला कलाकार कए बढ़ावा द रहल छथि। आइ महिलाक रंगमंच स सिनेमा दिस झुकाव एहि निर्देशक सबहक सबस पैघ सफलता आ चिंता दूनू अछि।
मैथिली रंगमंच पर महिलाक : एहि संबंध मे एखन धरि कोनो तथ्य परक सूचना त नहि अछि मुदा वरीष्ठ रंगकर्मी आ साहित्यकार विभूति आनन्द लिखैत छथि जे हुनकर गाम शिवनगर, जिला मधुबनी मे पहिल बेर 25 अक्टूबर, 1956 मे एकटा मैथिली नाटक महाराणा प्रताप क मंचन भेल छल, जाही मे दूटा मैथिल महिला कलाकार मंच पर उतरल छलीह। सोनादाइ आ सुधा कण्ठ नामक महिला मैथिली रंगमंचक इतिहास कए एकटा नव आयाम देलथि। मैथिली रंगमंच पर महिलाक ई संभवत: पहिल पदार्पण छल। ओकर बाद 1958 मे सुभद्रा झा मैथिली रंगमंचक इतिहास मे एकटा सशक्त हस्ताक्षर भेलीह जे बाद मे जा कए मीलक पाथर साबित भेलीह। ओना त भंगिमा आ अरिपण आदि रंगमंच पर अनके महिला कलाकार उपस्थित भेलीह, जाही मे प्रेमलता मिश्र ‘प्रेम’ सर्वाधिक उल्लेखनीय छथि। कलकत्ता मे सेहो अनेक बेर कतेक महिला कलाकार एलीह, कतेको त मैथिल नहिंयो रहैत मैथिली सीखी रंगमंच पर एलीह आ हुनका देखि बहुतरास महिलाक झुकाव एही दिशा मे भेल आ हुनके सबहक प्रयास स एही शीर्ष पर पहुंचलनि। आइ मैथिली रंगमंच महिलाक उपस्थिति स भरल पुरल अछि आ दिन दूना राति चौगुना, उतरोत्तर वृद्धि कए रहल अछि।
सामाजिक परंपरा रोकि रहल अछि बाट : मिथिला मे महिलाक अर्थ होएत अछि एक हाथ घोघ दोसर हाथ बच्चाक आंगुर। एहन स्त्री जे उम्र धरि अपन घरक चौखट नहि नांघने होए। एक त मिथिला मे स्त्रीक लेल कतेक सामाजिक धारणा आ दोसर नारीक प्रति पूर्वाग्रह हुनका अपन चौखट स पार नहि आबी दैत छैक दोसर सामाजिक उलहन आ अनुराग स ग्रसित भ मन भेला पर सेहो नहि आबि सकैत अछि। अखनो कतेक रास मिथिलानी प्रतिभा रहितो जे अपन घरक चौखट नहि नांघि पबैत अछि तकर सबसे पैघ कारण अछि हमर संस्कार आ सामजिक बंधन क देखावा। मुदा तखनो बदलैत जमानाक संग मिथिला बदलि रहल अछि आ मिथिलानी आब सेहो सशक्त भ रहल छथि। आब ओ नहि खालि अपन घरक चौखट नांघि कए सार्वजानिक मंच पर आबि रहल छथि बल्कि मंच पर स्थापित सेहो भ रहल छथि।
की अछि संभावना : संभावना क सवाल पर ढेर रास मिथिलानी जे मैथिली रंगमंच स जुडल छथि एक स्वर मे कहैत छथि जे “मैथिली रंगमंचक पर महिलाक स्थिति आब सुदृढ़ अछि आ दिन प्रतिदिन एही मे उतरोत्तर विकास भ रहल अछि। मिथिलानी आब रंगमंच स ऊपर उठि सिनेमा मे सेहो अपन भविष्य बना रहल छथि। मुदा ई मैथिली रंगमंचक दुर्भाग्य अछि जे एखन धरि महिला कलाकार पूर्ण रूप स व्यावसायिक रंगमंच क हिस्सा नहि भ सकलथि अछि। जे हिनकर विकासक क्रम मे सबसे पैघ रोड़ा अछि। कोनो कलाकारक स्थिति तखने सुधरत जेखन ओ व्यावसायिक होएत। रंगमंच पर खाली फ़ोकट क मनोरंजन आ समय बितेबाक साधन मात्र बुझला स कलाकारक विकास कखनो नहि होएत। संगठन क संग निर्देशक सब कए सेहो एही मे सहयोग करबाक चाही। मैथिलानी तखने आन भाषा-भाषाई रंगमंच संग डेग स डेग मिला कए चलि सकतीह अछि जखन ओ व्यावसायीकरण क हिस्सा बनतीह।( मिथिलांचल टुडे प्रकाशित अंक 2 में )
भवदीय:-
नीलू कुमारी ( विशेष संवाददाता, मिथिलांचल टुडे )
सोमवार, 26 नवंबर 2012
दरभंगा, 25 नवम्बर (मिआसं)। तृदिवसीय मिथिला विभूति पर्वक शुभारम्भ सोमकेँ एमएलएसएम कालेजक परिसरमे भेल। एहि अवसरपर स्वास्थय मंत्री अश्वनी कुमार चौबे दीप जरा कार्यकर्मक शुभारम्भ केलनि। एकरा बाद ओ बाबा विद्यापति, आर्चाय सुरेन्द्र झा सुमन आ बाबा नागार्जुनक प्रतिमापर माल्यापर्ण के लनि। कार्यकर्मक शुरूआत बाबा विद्यापतिक गोसाउनिक रचना ‘जय-जय भैरवीसँ’ डा. ममता ठाकुर केलनि। पाहुन सभक स्वागतमे सुषमा झा ‘मंगल मय दिन आजु हे पाहुन छथि आएल’ गीत गौलनि। स्वागत भाषण करैत एलएनएमयू केर कुलपति समरेन्द्र प्रताप सिंह कहलनि जे बाबा विद्यापति अवहट्ट भाषामे रचना कऽ मैथिली भाषाकेँ देश-विदेश भरिमे प्रस्द्धि देयौलनि। हुनकर गीतमे कतौ राधा-कृष्णक श्रृंगार देखबा लेल भेटैत अछि तँ कतौ प्रेमी-प्रेमीकाक विरह। संस्थानक महासचिव एहि अवसरपर राज्य सरकारसँ माङ केलनि जे राज्यक एक मात्र भाषा मैथिलीमे विद्यालयसँ लऽ उच्च स्तरीय धरि शीक्षा भेटक चाही।
बिहारी हेबा सँ पहिने मैथिल छी: विनोद ना. झा
मिथिला विभूति पर्वक अवसरपर बेनीपट्टी विधायक विनोद नारायण चौधरी कहलनि जे मिथिला वासी बिहारी हेबासँ पहिने मैथिल छथि। ओ कहलनि जे मिथला आइ धरि विकास नञि केलक एहिमे दुनू पक्षक दोष अछि। राज्य सरकार कतेक करत। जा धरि मिथिला वासी नञि जगता ता धरि उचित सम्मान नञि भेटत। ओ कहलनि मिथिला वासी बेसीक चाह नञि करै छथि। जहिना बंङालमे बङालीकेँ, असममे असमियाकेँ , पञ्जाबमे पञ्जाबीकेँ , महराष्ट्रमे मराठीकेँ आ अन्य राज्यक भाषाकेँ अपना राज्यमे भेटैत अछि तहिना मैथिलीकेँ मिथिलामे सेहो भेटक चाही।
आठ गोटेकेँ कएल गेल सम्मानित
एहि अवसरपर विद्यापती सेवा संस्थान द्वारा आठ गोट विभूतीकेँ मिथिला रत्नसँ सम्मानित कएल गेल। एहि मे स्व. दरबारी दास, डा. शिवकान्त पाठक, डा. वीणा ठाकुर, रमाकान्त राय रमा, डा. किशोर नाथ झा, डा. चन्द्रमोहन झा, डा. मोहन मिश्र, श्रीमती शौम्य साह छथि। उल्लेखनीय अछि जे संस्थान प्रत्येक बरख मिथला रत्नसँ विद्वान सभकेँ सम्मानित करैत अछि।
शुक्रवार, 23 नवंबर 2012
सोमवार, 19 नवंबर 2012
घोटालाबला पाइ (हास्य कविता)
घोटालाबला पाइ
(हास्य कविता)
ई पोटरी त हमरा सँ
उठने नहि उठि रहल अछि
कनेक अहूँ जोड़ लगा दिय भाई
ई छी घोटालावला पाई।
हम पूछलियन ई की छी
ओ हमरा कान में कहलनि
कोयला बेचलाहा सभटा रुपैया
हम एही पुत्री में रखने छि .
हमरा सात पुस्त लोकक गुजर
एही रुप्पैया स चली जायत
हम धरती में पैर नहीं रोपाब आई
इ छि घोटालावला पाई।
चुपेचाप थोड़ेक अहूँ लिय
मुदा केकरो सँ कहबई नहि भाई
सरकारी संपित हम केलियई राई-छाई
इ छि घोटालावला पाई।
कोयला भूखंडक बाँट-बखरा दुआरे
मंत्रिमंडल के सर्जरी भेल
लोक हो-हल्ला केलक मुदा
कोयला दलाली के नफ्फा हमरे ता भेल।
फेर मंत्री पद भेटैत की नहि?
ताहि दुआरे चुपेचाप पोटरी बनेलौहं
सभटा अपने नाम केने छि भाई
ई छी घोटालावला पाई।
देखावटी दुआरे सरकारी खजाना पर
बड़का-बड़का ताला लटकने छि
मुदा राति होएते देरी हमीह
भेष बदली खजाना लूटि लैत छी।
मंत्रीजी के कहल के नहि मानत?
सरकारी मामला में कियक किछु बाजत?
चुपेचाप सभटा काज होयत छैक औ भाई
ई छी घोटालावला पाई।
बुधवार, 7 नवंबर 2012
गजल
करेजक बात नै कहियो बनल एतय
कियो सुनलक कहाँ मोनक कहल एतय
सुखायल गाछकेँ पटबैसँ की हेतै
फरत कोना जखन गाछे जरल एतय
हँसी कीनैत रहलौं सदिखने ऐठाँ
लए छी हम नुका आत्मा मरल एतय
लिखलकै भाग्य बिधि सबहक अलग कलमसँ
कपारक गप कियो नै पढि सकल एतय
गडै पर शूल "ओम"क आह नै निकलै
भऽ गेलौं सुन्न काँटे टा गडल एतय
बहरे-हजज
मफाईलुन (ह्रस्व-दीर्घ-दीर्घ-दीर्घ) - ३ बेर प्रत्येक पाँतिमे
मंगलवार, 6 नवंबर 2012
समन्वय २-४ नवम्बर २०१२ इण्डिया हैबीटेट सेन्टर भारतीय भाषा महोत्सव SAMANVAY 2-4 November 2012 IHC INDIAN LANGUAGES' FESTIVAL/ २ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक/ ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस
-समन्वय २-४ नवम्बर २०१२ इण्डिया हैबीटेट सेन्टर भारतीय भाषा महोत्सव SAMANVAY 2-4 November 2012 IHC INDIAN LANGUAGES' FESTIVAL/
-२ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक
- ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस -बहसमे भाग लेलनि उदय नारायण सिंह नचिकेता, देवशंकर नवीन, विभा रानी आ गजेन्द्र ठाकुर; आ मोडेरेटर रहथि अरविन्द दास -आकाशवाणी दरभंगा, हिन्दी अखबार सभक दरभंगा संस्करण, सी.आइ.आइ.एल. , साहित्य अकादेमी, नेशनल बुक ट्रस्ट आ अंतिका- मिथिला दर्शन, जखन-तखन, विद्यापतिकेँ पाग पहिरा कऽ विद्यापति पर्व केनिहार चेतना समितिक पत्रिका घर बाहर, झारखण्ड सनेस आदिक मैथिली साहित्यकेँ ब्राह्मणवादी बनेबाक प्रयासक विरुद्ध गएर ब्राह्मणवादी समानान्तर धाराक चर्च गजेन्द्र ठाकुर द्वारा भेल भेल -ज्योतिरीश्वर पूर्व गएर ब्राह्मण विद्यापति आ ज्योतिरीश्वरक पश्चात बला कट्टर संस्कृत-अवहट्ठ बला विद्यापतिक बीच अन्तर गजेन्द्र ठाकुर रेखांकित केलन्हि ऐ सँ पहिने हिनी आ मणुपुरीक कार्यक्रम सेहो भेल
_MAITHILI -LOVE's OWN LANGUAGE03 NOVEMBER 2012
UGNA RE BY SHOBHNA NARAYAN 02 NOVEMBER 2012
-२ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक
- ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस -बहसमे भाग लेलनि उदय नारायण सिंह नचिकेता, देवशंकर नवीन, विभा रानी आ गजेन्द्र ठाकुर; आ मोडेरेटर रहथि अरविन्द दास -आकाशवाणी दरभंगा, हिन्दी अखबार सभक दरभंगा संस्करण, सी.आइ.आइ.एल. , साहित्य अकादेमी, नेशनल बुक ट्रस्ट आ अंतिका- मिथिला दर्शन, जखन-तखन, विद्यापतिकेँ पाग पहिरा कऽ विद्यापति पर्व केनिहार चेतना समितिक पत्रिका घर बाहर, झारखण्ड सनेस आदिक मैथिली साहित्यकेँ ब्राह्मणवादी बनेबाक प्रयासक विरुद्ध गएर ब्राह्मणवादी समानान्तर धाराक चर्च गजेन्द्र ठाकुर द्वारा भेल भेल -ज्योतिरीश्वर पूर्व गएर ब्राह्मण विद्यापति आ ज्योतिरीश्वरक पश्चात बला कट्टर संस्कृत-अवहट्ठ बला विद्यापतिक बीच अन्तर गजेन्द्र ठाकुर रेखांकित केलन्हि ऐ सँ पहिने हिनी आ मणुपुरीक कार्यक्रम सेहो भेल
_MAITHILI -LOVE's OWN LANGUAGE03 NOVEMBER 2012
-समन्वय २-४ नवम्बर २०१२ इण्डिया हैबीटेट सेन्टर भारतीय भाषा महोत्सव SAMANVAY 2-4 November 2012 IHC INDIAN LANGUAGES' FESTIVAL/
-समन्वय २-४ नवम्बर २०१२ इण्डिया हैबीटेट सेन्टर भारतीय भाषा महोत्सव SAMANVAY 2-4 November 2012 IHC INDIAN LANGUAGES' FESTIVAL/ २ नवम्बरकेँ प्रारम्भ भेल
सदस्यता लें संदेश (Atom)


text:
फारसी भाषा
फारसी (ur), एक भाषा छी जे इरान, ताजिकिस्तान, अफगानिस्तान आ उज्बेकिस्तानमे बाजल जाइत अछि । ई इरान, अफगानिस्तान, ताजिकिस्तानक आधिकारिक भाषा छी आ ई भाषा अनुमानित रूप सँ ७.५ करोड़ लोक बजैत अछि । भाषा परिवारक दृष्टिकोण सँ ई भारोपेली भाषा परिवारक इन्डो इरानी शाखाक इरानी उपशाखाक सदस्य छी आ हिन्दी जका एहिमे क्रिया वाक्यक अन्तमे अवैत अछि । फारसी संस्कृत सँ बहुत हद धरि मिलैत-जुलैत अछि आ उर्दू (आओर हिन्दी) मे एकर बहुतेक शब्द प्रयुक्त होइत अछि । ई अरबी-फारसी लिपिमे लिखल जाइत अछि । अंग्रेजसभक आगमन सँ पहिने भारतीय उपमहाद्वीपमे फारसी भाषाक प्रयोग दरबारी कामसभ तथा लेखनक भाषाक रूपमे होइत छल । दरबारमे प्रयुक्त होमए कें कारण अफगानिस्तानमे एकरा दारी कहल जाइत अछि ।
वर्गीकरणसंपादित करें
ई भाषा भारोपेली भाषा परिवारक इन्डो-इरानी भाषा शाखाक इरानी भाषासभक उपशाखाक पश्चिमी विभागमे वर्गीकृत कएल जाइत अछि । ओना तँ भारतीय उपमहाद्वीपमे फारसीकें गल्ती सँ अरबी भाषाकें समीप समझल जाइत अछि, भाषावैज्ञानिक दृष्टि सँ ई अरबी सँ बहुत भिन्न आ संस्कृत भाषाक बहुत समीप अछि । संस्कृत आ फारसीमे बहुतेक लगभग हजार सँ अधिक मिलैत-जुलैत सजातीय शब्द भेटैंत अछि जे दुनू भाषासभक साझा धरोहर छी, उदाहरणक रूपमे सप्ताह/हफ्ता, नर/नर (पुरुष), दूर/दूर, हस्त/दस्त (हाथ), शत/सद (सौ), आप/आब (पानी), हर/जर (फारसीमे पियर-सोनगर, संस्कृतमे पियर-हरियर), मय/मद/मधु (शराब/शहद), अस्ति/अस्त (अछि), रोचन/रोशन (चमकीला), एक/येक, कपि/कपि (वानर), दन्त/दन्द (दाँत), मातृ/मादर, पितृ/पिदर, भ्रातृ/बिरादर (भाई), दुहितृ/दुख्तर (बेटी), वंश/बच/बच्चा, शुकर/खूक (सूअर), अश्व/अस्ब (घोड़ा), गौ/गऊ (गाय), जन/जान (संस्कृतमे व्यक्ति/जीव, फारसीमे जीवन), भूत/बूद (छल, अतीत), ददामि/दादन (देना), युवन/जवान, नव/नव (नव) आ सम/हम (बराबर)।[१][२]
इतिहाससंपादित करें
भाषासंपादित करें
लिपिसंपादित करें
सन्दर्भ सामग्रीसभसंपादित करें
- ↑ The eastern origin of the Celtic nations proved by a comparison of their dialects with the Sanskrit, Greek, Latin and Teutonic languages, James Cowles Prichard
- ↑ Aryans and British India, Thomas R. Trautmann, Yoda Press, 2004, ISBN 978-81-902272-1-6, ... that Persian is closely related to Sanskrit, and that it is not closely related to Arabic, loanwords apart. Having twice read Firdausi, whose Shahnameh is almost devoid of Arabic words, he tells us, he finds that hundreds of Persian nounds are pure Sanskrit with no more change than one finds in the modern languages of India, that very many Persian imperatives are the roots of Sanskrit verbs, and that even the moods and tenses of the Persian verb substantive are deducible from the Sanskrit by an easy and clear analogy ...


text:
बड़ी काल सँ अपन एकटा पुरान डायरी ताकि रहल छलहुँ, जाहि मे अपन किछु कॉलेजक संगी सभक
पता लिखने रही । पोस्ट आ कुरियर करबाक लेल जरूरत पड़ल छल । बहुत दिन
सँ किछु लिखने नहि रही, से कतहु ऊपर-निचा भ' गेल रहयक किताबक टेबुल पर सँ । आइ बुझना
गेल जे कतेको दिन सँ टेबुल पर छिड़िआयल किताब सभ नहि सैंतल गेल अछि । जे पढ़लहुँ
से ओतहि कतहु राखि देलियै, एक पर एक गेंटि क' ।
मोन भेल जे डायरी तकबा सँ पहिने यएह काज सरिया ली । मुदा ताहि मे समय लागि जायत, आ ताधरि पोस्टऑफिस बन्न भ' जायत । पहिने जे जरूरी, सएह काज करी । किछु किताब सभ उधेसलाक बाद कतहु पाछू मे खसल मुदा टेबुलक कात मे देबाल सँ ओंगठल हमर ललका डायरी अभरल । चैनक साँस लेलहुँ । आब इ काज आइ भइए जायत ।
आधा दिन लगभग बीत चुकल छल । रजिस्टर्ड डाक अढ़ाई बजेक बाद बुक नहि होयत । ऑफिस सँ आइ एहिए काजक लेल छुट्टी लेने रही आ यएह काज जँ नहि होयत त' फेर अगिले सप्ताह समय भेटत । पार्सल सभक पैकिंग त' रातिये क' क' राखि देने रहियैक ।
हम हबर-हबर अपन किछु पुरान संगी सभक पता ताकय लगलहुँ । कॉलेज छोड़बाक काल सभ अपन-अपन पता लिखौने छल, जे चिट्ठी-पतरी सँ हाल-समाचार बुझबा मे आसानी रहय । बाद मे लगभग सभक पता बदलि गेलैक । सभ जखन बियाहल-दानल गेलि, त' ओकर सभक सासुरक पता भेटल । समयक काल-क्रम मे सब गोधियाँ आ सखी-बहिनपा देशक विभिन्न शहर आ नगर में बसैत गेलीह । नोकरी-चाकरी भेलनि, बाल-बच्चा, पड़िवार आ समाज सब केँ देखैत सभक जीवन चलि रहल छनि । मुदा एतबो पर, किछु गोटे एखनो संपर्क मे छथि । आब ककरो घरक पता कहाँ क्यो लीखि क' रखैत अछि, कोनो चिट्ठी-पतरी पठेबाक खगते नहि । मोबाइलक जमाना भ' गेल छैक ।
हम सभक फोन नंबर त' अपन मोबाइल मे सुरक्षित रखने छी, मुदा सभक घरक पता अपन ओही पुरने डायरी मे लिखने छी । पुरान- धुरान भेल चीज-वस्तु सब जेना स्मृतिक सुखाइत खेत पर बरखा बनि बरसि जाइत त अछि, आ मोन फेर हरियर आ प्रफुल्लित भ' उठैत अछि ।
ई ललका डायरी हाथ मे लइते देरी मोन जेना बीस बर्ख पहिलुक समय मे जीब' चलि जाइत त अछि । गत्ता आब कनि झरि गेल छैक आ रंग सेहो कनि मलिन पड़ि गेल छैक, मुदा एखनो एकरा बड्ड सहेजि क' रखने छी । जहिया श्वेता, हमर होस्टलक रूम पार्टनर, हमरा ई डायरी जन्मदिन पर उपहार देने छल, त' कहने रहय — "एकरा सदिखन अपना लग मे रखिहें । अपन मैत्रीक एकटा पकिया निसानी यएह रहतहु । जहिया कहियो एकर पन्ना उन्टा क' देखबिही, एहि मे किछु लिखबिही, त' बुझिहें जे हम संगहि छियौ । "
सत्ते कहल जाइत छैक, मित्र सँ बेसी अहाँ ककरा अपन बुझि सकैत छी, जखन अहाँ पड़िवार सँ दूर भ' एकटा छात्र जीवन जीबैत छी । यएह संगी सब परिवार बनि जाइत अछि । आ सएह भाव एतेक बरख बितलाक बादो ओहिना जीवन्त अछि । आइ श्वेता अपन काम-काज आ पड़िवार मे व्यस्त अछि, मुदा हमसब एक दोसराक नीक बेजाय सब केँ खबरि रखैत छी आ दूर रहितो, सँग होयबाक उपाय करैत छी । ई आधुनिक समयक उपलब्धि आ देन अछि, जकर नाम अछि मोबाइल आ विभिन्न प्रकारक दूर संचारक माध्यम; अस्तु !
अपन पहिल किताब छपलाक बाद, अपन प्रसन्नता आ उद्वेग अपन संगी सब संगे बँटनाइ त’ बहुत स्वाभाविक अछि । कतेक प्रसन्न भेल छल सब हमर कथाक किताब छपबाक बात सुनि क' ।
कतेको बात सब, रंग बिरंगक चित्र सब पाड़ल अछि एहि डायरी मे । संगी सबहक चौल केनाइ, होस्टलक दिनक किछु हिसाबो-किताब सब लिखल अछि एहि डायरी मे । हमरा पर उधार अछि, 30 टाका, जे हमरा सरिता केँ देबाक छल । हँसी लागि गेल देखि क'! की सब करियैक हमसब, आ कोना ओ दिन सब बीति गेल । बीस साल पुरान सियाही अब कनि धुँआनि सन भ' गेल अछि, मुदा आइयो हमरा ओतबे स्पष्ट आ प्रखर बुझाइत अछि ।
ओकर सबहक पता सब देखबाक क्रम मे हमर दृष्टि परल एक पेज पर, एकटा लिखलाहा पांति पर, "आइ एकटा आत्मा अनंत आकाश मे तारा बनि चमकय लेल विदा लेलाह । -5/3/2012"
सहसा आँखिक सोझा अनेकानेक प्रसंग, दृष्टिगोचर होमय लागल । मोन बाझि गेल अतीतक जाल मे । एकटा स्मित मुस्कान अपन अधर पर आबय सँ रोकि नहि सकलहुँ । हृदय प्रेम, करुणा आ विश्वास सँ भरि गेल । मोने-मोन ओहि दिवंगत आत्मा केँ धन्यवाद करैत अपन काज मे लागि गेलहुँ । जल्दी जल्दी पार्सल सब पर पता लीखि, सबटा केँ एकटा बैग मे भरलहुँ आ विदा भेलहुँ पोस्ट ऑफिसक दिस ।
घमायल आ गर्मी मे सुसिद्ध होइत जखन ओतय पहुँचलहुँ, त देखैत छी ओतय बिजली गुल भेल । आब जाधरि बिजली नहि आओत, स्पीड-पोस्ट संभव नहि होयत । हम फेर एहि काज लेल दोबारा आबी, ताहि सँ नीक त’ जे एखने कनि काल प्रतीक्षा क' ली । सएह कयलहुँ ।
हमर मोन एखनहुँ अपन ललका डायरीक ओहि पेज पर अटकल छल । वएह कहने छलाह "अहाँ खूब लीखि सकैत छी । लिखू, बहुत ज़रूरत छैक एखन समाज मे चेतनाक । अहाँ एकटा सचेतन व्यक्ति छी, सबहक उपकार हेतैक । यदि एकहु गोट लोक अहाँक लेखनी सँ प्रभावित भ' सामजिक चेतनाक अंग बनैत छथि, सएह होयत अहाँक उपलब्धि । "
हम कहने रहियनि, — " हमरा से अवगति कहाँ अछि । हमरा पढ़ब नीक लगैए । हमरा बुते नहि होयत इ लिखनाइ । "
ओ बजलाह, — " आरती, ई अहाँ सबसँ पैघ भूल
क' रहल छी । अपना आप केँ कमतर क' क' नहिं आँकू
। सब सँ पैघ नेमति जे अहाँ लग मे अछि, से अछि
जीवन । जँ जीबैत छी, त मनुखक लेल कोनोटा काज
असम्भव नहि अछि । हमरा विश्वासे टा नहि अछि,
बूझल अछि, जे अहाँ मे प्रतिभाक कोनो कमी नहि अछि । "
एतेक विश्वास अपना पर हमरा नहि छल, जतबा ओ रखैत छलाह ।
— " हम की लीखि सकैत छी ? हमर संसार त' घर दुआरि आ अपन काजक ऑफिस तक अछि । " हम कहने रहियनि ।
ओ फोनक ओहि कात सँ बजलाह, "आर की चाही लिखबाक लेल? मनुष्यक जीवने त' विविधता सँ
भरल अछि, — प्रेम, दुःख, विषाद, प्रसन्नता, क्षोभ, ईर्ष्या, ममता, लोभ, महत्वाकांक्षा,
मोह, असफलता, रोग...यएह त' जीवन अछि । आ मनुख
एहि सब सँ ग्रस्त । ककरो ने बूझल होयत अछि जे कतेक समय ओ एहि संसार मे
रहय बला अछि, तैं एक-एक दिन एकटा नबका अवसर अछि, किछु नब करबाक लेल, किछु सिखबाक लेल,
अपन मोनक काज करबाक लेल । एकरा नहि गमाउ ।
गेल समय फेर नहि आओत । " ओ कनि हकमि रहल
छलाह । हम हुनका आराम कर' कहलियनि । ओ हँसय लगलाह ।
कहलाह, — "जएह बात भ' जाइत अछि, सएह हमरा पर उपकार अछि । " हम किछु उत्तर नहि द' सकलियनि, कण्ठ अवरुध्द भ' गेल छल ।
ताधरि बिजली आबि गेल, आ हम अपन स्मृतिक प्रवाह केँ रोकैत अपन पार्सल सब केँ सही पता पर पहुँचेबाक ओरियाओन मे लागि गेलहुँ । सबटा काज भेलाक बाद जहन पोस्ट ऑफिस सँ बहरेलहुँ त’ लागल जेना कोनो भट्टीक ताप सँ छुटकारा भेटल हुए । आब से खाली मौसमक ताप रहय कि पुरना बात सब मोन पड़ि गेल रहय, तकर ऊष्मा छल, किछु फरिच्छ नहि भेल । अस्तु, आपिस अपन घर दिस बढ़लौं ।
बंगलौर मे सब प्रदेशक लोकक बास अछि । एत' खाली लोक काज आ रोजगारे के चक्कर मे नहि अबैत अछि, अपितु सामान्य दिनानुदिनक मौसम सेहो नीक मानल जाइत अछि । हमहूँ सब काजेक चक्कर मे एत' बसल छी । मुदा ग्लोबल वार्मिंगक कारणे या लोकक बेसी भीड़ बढ़ने, मौसम सेहो अपन रूप बदल' लागल अछि । एतेक गर्मी एतय एहि मौसम मे कहियो नहि होइक, आ साँझ होइत होइत एक अछार बरखा भइये टा जाइत छल । मुदा आब से सब जेना कोनो और जमानाक बात होइक । हम पोस्टऑफिस सँ वापस आबि, अपन पुबरिया बालकनी मे एक मग कॉफ़ी ल' क' बैसलहुँ । बालकनीक सामने मे एकटा झील जकाँ छैक, जाहि सँ ठंडा बसात हमर बालकनी तक अबैत अछि, आ हम दूर-दूर तक पसरल हरियाली आ झीलक पानि पर हवा सँ खेलाइत आ लहरि उठबैत साँझ केँ देखैत छी । ई दृश्य हमरा बहुत आराम आ सुकून दैत अछि । आ ओतहि कहियो काल रंग-बिरंगक पक्षी सब घुमैत, हेलैत, चक्कर लगबैत देखाइ पड़ितै, त मोन मे इ विश्वास भरि जाइत त अछि, जे एखनो संसार सुन्दर अछि । एतय हम पढ़ितो छी, लिखितो छी, एकांत मे बैसि गीत सेहो सुनैत छी, अपन ओझरायल सोच-विचार केँ ठेकन'बै छी, मूलतः दार्शनिक भ' जाइत छी ।
आइ महिना भरि सँ ऊपर भ' गेल छल जे हमर प्रथम पुस्तकक प्रकाशनक चर्च भेल छल । हमरा कहियो नै होइत छल जे हम कथा वा खिस्सा-पिहानी लीखि सकैत छी । इन्द्रनीले छलाह ओ पहिल व्यक्ति जे हमरा पर एतेक भरोस करैत छलाह । एहन विश्वास हमरा पर हुनका कियैक छलनि, से कहियो बुझि नहि सकलहुँ । ई पुस्तक हुनके विश्वासक लगाओल गाछक पुष्प थिक । आइ ओ बहुत मोन पड़ि रहल छलाह । हुनका सँ जुड़ल बीतल जीवनक सबटा परिदृश्य हमरा सोझाँ मे घुमि रहल छल । आ आइ हमरा लग हुनकर पता नहि अछि, जे हुनका पठा सकितियनि अपन पहिल किताब ।
आब जहाँ पाछू घुमि क' तकैत छी, त' जीवनक गाड़ी बड्ड आगू बढ़ि गेल जेना बुझाइत अछि आ पाछाँ देखबाक अयना झलफल भेल अछि । मुदा, जहन समयक भाफ साफ करैत छी, त' सबटा दृश्य ओहिना कोनो फ़िल्मी चलचित्र जकाँ स्पष्ट होमय लागल । हमर वर्तमान अतीत मे मिज्झर भ' गेल ।
नबके मकान सब बनल रहय ,सरकारी अवासक योजनाक तहत । सबटा मकान एकहि रंग रूप’क, खाली ब्लॉक सब फराक रहय
। इंद्रनील सेहो हमरे सबहक संगे एकहि समय मे
ओहि कॉलोनी मे आयल छलाह । हमर सबहक समवयस्क
आ समतुरिया सभ सँ पूरा मोहल्ला अनघोल रहैत छल । सबहक पिता संगहि काज करथिन । सब बच्चा सब एकहि कॉलोनीक स्कूल मे जाय । कियो एक कक्षा आगू, कियो पाछू । साँझ मे कियो घर मे नहि रहितय, सब बहार मैदान मे
रंग-बिरंगक खेला सब खेलाइत । आस-पड़ोस मे सब
सबहक घर जाइत त, घुमि अबैत, सब केँ सब चिन्हैत । कोनो अनचिन्हार नहि लगैक ।
इन्द्रनील हमरा सँ कने जेठ रहथि, हमर सीनियर । श्याम वर्ण, औंठीया केश, मध्यम कदकाठी, आ बहुत मृदुभाषी मुदा बहुत लजकोटरि । ककरो संगे अहिना गप्प बना क’ बजैत नहि देखलहुँ हुनका कहियो । अपन संगी साथी, स्कूल आ किताब, बस यएह हुनकर दिनचर्या रहनि । ओ आईआईटीक तैयारी करैत छलाह । कहियो काल साँझ मे बाहर टहलैत भेंट भ' जइतथि, त हमर पढाई, आगाँक प्लान सब पुछैत रहैत छलाह । हुनके संग हुनकर एकटा संगी रहैत छल, प्रणव । दुनू खूब नीक पढ़निहार आ चन्सगर छात्र छलाह । प्रणव सेहो पड़ोसिये रहथि, मुदा हुनका सँ कहियो सोझे गप्प करक लाथ नहि लागल । इन्द्रनीले सँ कहियो काल हुनकर बारे मे बुझैत रहलहुँ ।
समय बीतल, इन्द्रनील आईआईटी केलाह । हमहूँ अपन पढ़ाई करय लेल कॉलेज ज्वाइन कयलहुँ । हमरा सँ भेंट करय लेल, ओ अबैत रहैत छलाह । संयोग सँ हमर सबहक कॉलेज एकहि ठाम रहय । हम हुनकर बहुत आदर करियनि । हमसब सब रंगक गप्प करी । साहित्य, कला, इंजीनियरिंग, देश- विदेश, समाज, शिक्षा व्यवस्था आ की-की नहि ।
ओ कहथिन, — "अहाँ सँ गप केनाइ कतेक आसान अछि । अहाँ कतेक मनोयोग सँ हमर सबटा बात सुनै छी । "
हम कहितियनि, — " से त' अहूँ सुनै त छी हमर बात सब, एहि मे कोन अजगुत बात भेलैक ? ताहि पर सँ अहाँ हमर कविता आ कहानी सब सेहो झेल लैत छी । " आ हम भभाक' हँसि दैत छलियैक । ओ विस्मय सँ देखैत छलाह, से हम बुझियैक ।
ओ कहथिन, — " से नहि कहू । अहाँ बड्ड नीक लिखैत छी । हमरा नीक लगैत अछि अहाँक सब बात सुनब । ताहि पर सँ अहाँ मे धैर्यक कोनो कमी नहि अछि । बहुत कम लोक आब दोसरक बात सुनबाक धैर्य रखैयै, अहाँ एखन नहि बुझबै । अहाँ हमरा अपन ऋणी बना रहल छी । "
हम हँसी मे जवाब दितियनि, — " से सब छोड़ू, चलू, आइ
लस्सी पीबि मंदिर लग जाक' । "
अहिना साल बीति रहल छल । एक साँझ हॉस्टल मे खबरि आयल जे इन्द्रनील आयल छथि भेंट कर' । हम गेलहुँ, त देखैत छी जे संगहि प्रणव सेहो ठाढ़ छथि । मोन बेस प्रसन्न भेल । पता लागल जे ओ एहि ठाम कोनो प्रतियोगी परीक्षा देबय लेल आयल छलाह । आ अपन अंतरंग संगीक कॉलेजक रूम केँ ठिकाना बनौने रहथि । आ हमरो सँ भेंट कर' अयलाह । बातचीत करैत, कॉलेजक गेटक बाहर जे शौपिंग काम्प्लेक्स छल, ओतहि साँझ चाह पिबैत, गपशप करैत बीति गेल । इन्द्रनील त सहजे रहथि, मुदा प्रणव सहज रहबाक प्रयास क' रहल छलाह किन्तु मोन हुनकर विचलित रहयन से हम हुनका देखि क' बुझि गेल रही । पुछबो केलियनि, त' कहलाह जे "किछु नहि, ओहिना । हम ठीक छी । "
ओकर अगिला दिन, इन्द्रनील सँ पता चलल जे प्रणव त' चलि गेलाह, मुदा हमरा लेल एकटा चिट्ठी छोड़ि गेल छथि । ओ हमरा चिट्ठी पकड़ाक कहलाह जे, — ‘बाद मे पढ़ब, आराम सँ’ । हम कनि चकित होइत पुछलियनि —"ई की थिक ?"
त' ओ कनि नजरि चोराइएक' जवाब देलाह —"हमरा नहि बूझल अछि । " फेर दोसर दिन अयबाक बात कहि ओ चलि जाइत रहला ।
हम किछु अंदाज त' लगौने रही, मुदा जखन पत्र खोलि क' पढ़लहुँ, त' जे सोचने रही सएह बात निकलल । प्रणव हमरा नामे चिट्ठी लिखने छलाह । अपन प्रेमक अभिव्यक्ति करबा लेल ओहो बहुत परिश्रम कयने छलाह । हमरा सँ कहियो सामने-सामने गपशप नहि कयने छलाह, मुदा सब दिन सँ ओ हमरा पसन्द करैत रहलाह । एकहि कॉलोनी मे रहितो कहियो सामना नहि भेल रहय । तैं हमरा सँ अपन मोनक बात कहय लेल हुनका एतेक दूर आबि क' चिट्ठी देबय पड़लनि ।
सबटा बात पढ़ि क' हम तामसे लाल भेल, सेहो प्रणव पर नहि, इन्द्रनील पर । हुनका त' बूझल छनि जे हम एहेन लोक मे सँ नहि छी,
ई सब नहि क' सकैत छी । माता-पिता बहुत भरोस
आ विश्वास क' एतेक दूर पठेलाह अछि । हुनकर
विश्वास केँ ठेस हम कोनो तरहेँ नहि पहुँचा
सकैत छलहुँ । ओ कियैक नहि कहलखिन प्रणव केँ
जे ई चिट्ठी नहि लिखबाक चाही ? तामस त' भेल, मुदा ककरा की कहितियैक ओहि समय मे ।
—"से त' ठीके ओ हमर बहुत अनन्य मित्र अछि, आ तैं हम ओकरा मना नहि क' सकलियैक । ओ कहैत रहल जे आरती जँ मनो क' देत, तइयो हम एकबेर ओकरा जरूर कह' चाहैत छी जे हम ओकरा सँ सब दिन सँ बहुत प्रेम करैत छलियै, मुदा कहियो कहबाक हिम्मत नहि भेल । आइ तोरे संगे आ हिम्मत पर हम कहि सकबैक । हमर मदति क' दे भाइ । "
—"हमरा बूझल अछि जे ओ नीक लोक छथि, मुदा हम अपन माता-पिता केँ देल वचन सँ बान्हल छी । हुनका हमर जवाब द' देबनि," हम बाजल रही ।
—"अहाँ के दुःख भेल, ताहि लेल क्षमाप्रार्थी छी, मुदा संगीक लेल दुखी । चलू, चाय पिय’बैत छी ।"
मुदा हमर मोन सेहो दुखी भ' गेल छल । " आइ नै, फेर कोनो दोसर दिन । हम चलैत छी । "
दिन बितैत रहल, ओहो अपन सेमेस्टरक परीक्षा सब दैत, अपन अंतिम साल मे छलाह ।
हम सब फेर कहियो प्रणवक बात पर चर्चा नहि कयलहुँ । जहिया कहियो छुट्टी मे घर वापस गेलहुँ, प्रणव केँ देखलियनि त' ज़रूर, मुदा कोनो बात नहि भेल । ओहो शायद बुझि गेल रहथि , जे प्रेम भेट' बला नहि अछि, तकर जिद छोड़िये देनाइ उचित । कहियो काल साँझ मे दूनू संगी केँ टहलैत देखैत छलियनि ।
एहि बीच मे हमर बियाहो दानक बात शुरू भेल आ ठीको भ' गेल । हम अपन स्नातकक अंतिम वर्ष मे रही । घर सँ दूर रही, त' बेसी ध्यान नहि भटकल एहि बात सँ । हम अपन पढाई मे लागल रहलहुँ । जएह माता-पिताक इच्छा, सएह सही । हमर एतबे कहब रहय, जे हम बियाहक बादो अपन पढ़ाई जारी रखबाक शर्त रखने रही, जे मानि लेल गेल छल । तैं, बेसी परेशान नहि भेलहुँ । जीवन यन्त्रवत् चलैत रहल ।
एक साँझ इन्द्रनील अयलाह । हुनका देखक' बुझाइल
जे ओ बेस परेशान आ अस्त-व्यस्त भेल छथि । हम
पुछलियनि जे — ‘की बात छैक? कोनो परेशानी की ?’
हम फुसिये तामस देखबैत बजलहुँ, —" मात्र एतबे टा बात लेल अहाँ एतेक कियैक परेशान
छी? अहाँ मे कोन अंग्रेजी बजबाक लुरि नहि अछि, जे एतेक हताश भेल छी ? "
हुनकर मुँहक रंग उड़ल छल । हँसबाक चेष्टा करैत कहलाह, —" अहीं हमर मदति करू । प्रतिदिन किछु काल हमरा सँ विभिन्न विषय पर अंग्रेजी मे बात करू । तकनीकी ज्ञान त' हम देखि लेब, लेकिन सामान्य बात सब मे हम कहीं हुसि ने जाइ ! अहाँ हमर मदति करब ने ?''
—" हँ', हँ, कियैक नै करब । अहाँ इंजीनियर छी, एतेक ज्ञान रखैत छी । जहाँ अहाँ एतेक दूर धरि आबि गेल छी, त' कहीं एतबेटा बात लेल कियो एतेक परेशान हुए? " हम कहलियनि । हुनकर मुँह पर आब कनि रौनक घुरि आयल छल ।
किछु दिनक बाद ओ मिठाइक डिब्बा नेने आयल छलाह । एकटा नीक मल्टीनेशनल कम्पनी मे हुनकर नौकरी लागि
गेल छलनि । ओ गदगद् छलाह । हमरा लेल
एकटा 'थैंक यू' कार्ड अनने छलाह, जाहि पर लिखल छल 'यू आर माइ फ्रेंड, फिलॉसफर एंड गाइड'
।
—"इ की छैक? एकर कोन काज रहय । अरे, एहि सब सँ अहाँ पार्टी देबय सँ बचि नहि सकैत छी !" हम कनि बेसी उत्साहित होइत बजलहुँ ।
—"इ कार्ड पार्टी देबय सँ बचय लेल नहि अनने छी । पार्टी त' हेबे करत । इ त' मात्र हमर मोनक बात अछि, जे हम आर कोना क' कहू, से नै बुझायल त' यएह ल' अनलहुँ । अहाँ केँ नहि बूझल अछि जे अहाँ हमर कतेक मदति केने छी । " ओ भावुक होइत कहलाह ।
—"ठीक छैक । आब इ बात सब छोड़ू । कत' छैक पार्टी?" हम जिज्ञासा केलियनि ।
—"ताज मे । " ओ देखैत बजलाह ।
—"वाह, हेबाको चाही । आब अहाँ भेटबो कत' करब । एतय छलहुँ त' भेंट भ' जाइत छल । " हम कहलियनि
।
—" ठीक छैक, त' काल्हि साँझ मे भेंट होइए । अपन डेट रहतै । " हुनकर आँखि चमकैत छल ।
—"ओहो, डेट... वाह, से बेस कहलहुँ । सएह बूझि काल्हि हमहूँ अहाँ केँ एकटा नबका खबरि देब । " कहैत हम हॉस्टल दिस बिदा भेलहुँ ।
दोसर दिन साँझ मे तैयार भ' इन्द्रनील सँगे ताज होटल पहुंचलहुँ । इ ट्रीट हुनकर नबका जॉबक छल, हुनकर सफलताक ख़ुशी मे । हमसब नीक भोजनक संग नीक बातो सब कयलहुँ । हुनकर अगिला प्लानिंग सब सुनलहुँ । पता चलल जे छह महीनाक बादे कंपनी हुनका आयरलैंड पठा रहल छलनि ।
—"अहूँ किछु खबरि देब' बला रही । की अछि नबका खबरि से कहू? " ओ पूछने छलाह ।
—"हमर बियाह तय भ' गेल अछि ।" हम हुनका दिस तकैत कहलियनि । ओ चकित होइत बजलाह, — "अरे, से की? इ त' अहाँ सही मे हमरा अचंभित क' देलहुँ । "
नजरि झुकाइएक' कनि स्थिर भेल कहलखिन, —" अहाँ केँ आगाँ पढ़बाक विचार आ किछु करबाक प्लानक की होयत?"
—"सेहो बात भेल छैक । हम अपन पढ़ाई क' सकैत छी, जाहि मे चाही से । हुनका सब केँ कोनो आपत्ति नहि छनि । " हम हुनकर प्रतिक्रिया देखैत कहलियनि ।
—"वाह, बेस तहन त' । बड्ड प्रसन्नताक बात कहलहुँ अहाँ । आब आजुक ट्रीट मे अहाँक काज नहि चलत । से अलग सँ देबय पड़त । " ओ हँसैत बजलाह ।
—"नाम त' कहू ? आ कत' जा रहल छी बियाहक बाद?" ओ पुछलथि ।
—"अहाँ जकाँ आयरलैंड त' नहिये... बैंगलोर जायब हम । हुनकर नाम संजीव छनि । " हम जवाब देलियनि । तकर बाद मद्धिम इजोत आ मधुर संगीतक संग ओ साँझ बीति गेल आ हमसब वापस अपन अपन हॉस्टल आबि गेलहुँ ।
समय बीतल । हमर बियाह भेल । इन्द्रनील एलाह बियाह मे । संजीव सँ खूब बात भेलनि । हमर सभक बहुत बात सब आ खिस्सा सब संजीव केँ सुनौलखिन । हुनका गेलाक बाद संजीव पुछलाह, —"इन्द्रनील अहाँ केँ बहुत पसन्द करै छथि । अहाँ केँ एकर आभास अछि की?"
—"एहेन कोनो बात नहि छैक । हम सब पड़ोसी
छी, आ एकहि ठाम पढ़ने छी । ओ बहुत नीक लोक छथि
। कहियो किछु अनर्गल बात नहि कयलाह हमरा सँगे
। हम हुनकर बहुत आदर करैत छियनि । " हम
हँसी मे बात उड़बैत संजीव केँ कहलियनि ।
—"से त' निश्चिते बहुत सीधा आ सरल प्रकृतिक लोक छथि । लेकिन हम कहैत छी, इ मात्र पसन्द नहि, प्रेम करैत छलाह अहाँ सँ । "
—" नै नै, एहेन कोनो बात ओ कहियो नहि कहलाह आ ने आभासित होमय देलाह हमरा । अहाँ कोना बुझि गेलियै ? बेसी बात नहि बनाउ । " हम खिसियाइत कहलियनि ।
संजीव कहलाह, —"अच्छा बाबा, आब नहि कहब । गलती भेल । " ओ कान पकड़लाह आ हम हुनकर आलिंगन मे समा गेलहुँ ।
हम अपन दिन-दुनियाँ मे रमलहुँ, आ इन्द्रनील सेहो आयरलैंड चलि गेलाह । कहियो नैहर आबि त आस-पड़ोसक सबहक खबरि पता चलय । एक बेर होली मे नैहर गेलहुँ त' देखलहुँ जे इन्द्रनीलक बियाह भेलनि, आ कनिया सेहो इंजीनियर छथिन । देखहो मे भव्य लगलीह । प्रणव सेहो छलाह जहन हम हुनका डेरा पर सब सँ भेंट करय गेल रही । समय बितलाक पश्चात सब अतीतक बात आब धूमिल भ' चुकल छल । हँसी ठट्ठा मे किछु घंटे बीति गेल । मोन प्रसन्न भेल सब सँ मिलजुलि क' । कालक्रमेण भेंटघाँट कम भ' गेल रहय । सब अपन-अपन जीवन यापन मे लागल ।
अहिना कइएक साल बीति गेल । ताबत जमाना इंटरनेट आ मोबाइलक आबि गेल रहय । फेसबुक सेहो नबका क्रांति जकाँ सगरे संसार केँ अपन जाल मे गछाड़ने जाइत छल । हमहूँ एमबीए क' क' एकटा अंतर्राष्ट्रीय कम्पनीक भारतीय शाखा मे मेनेजरक पद पर काज करय लागल रही । दू टा बच्चा आ परिवार केँ सबटा जिम्मेदारी उठबैत सफल जीवनक परिकल्पना केँ साकार करबाक चेष्टा मे अनवरत लागल रही । संजीव बहुत संग देबय बला लोक छलथि, त' मिलजुलि क' हम सब अपन रास्ता बनाबय मे लागल रही ।
एक दिन काजक बीचे मे, गूगल मेसेंजर पर एकटा मेसेज अयबाक घण्टी बाजल । जखन चैट विंडो खोललहुँ त' देखैत छी जे इन्द्रनीलक मेसैज आयल रहय । मोन प्रफुल्लित भेल हुनका एतेक साल बाद देखि क' । ऑफिस मे रही, तैं फ़ोन पर तुरत्ते बात नहि क' सकलहुँ । चैट करैत-करैत पता चलल जे ओहि समय मे ओ इंग्लैंड मे रहथि, अपन कोनो असाइनमेंट आ प्रोजेक्टक कारणे । मकान नॉएडा मे कीनि नेने छथि, एकटा बेटी छनि जे आब एगारह सालक भ' गेल छनि आ छठा क्लास मे एकटा नामी स्कूल मे पढ़ि रहल छनि । कनिया सेहो नोयडा मे काज करैत छथिन । हमहूँ अपन सबटा हाल समाचार सुनौलियनि । ओ कहलाह जे फेसबुक पर हमरा ताकि रहल छलथि बहुत दिन सँ । ओहि दिन हम अभरलियनि । हम कनिये दिन पहिने फेसबुक अकाउंट शुरू कयने रही । हमर फ़ोन नंबर लेलाह आ कहलाह जे फेर जखन समय हेतनि त' फ़ोन करताह । बहुत नीक लागल ओहि दिन हुनका सँ गप्प क' क' । डेरा पहुँचते देरी संजीव केँ सबटा बात कहलियनि । ओहो प्रसन्न भेलाह हुनकर खोज खबरि जानि क' ।
करीब सप्ताह भरि बाद इन्द्रनीलक फ़ोन आयल । ओहिना मधुर आ शांत बोली आ कतेक प्राण छल ओहि आवाज
मे । जेना कतेक समयक बाद कोनो प्रिय वस्तु
भेटलाक बाद कोनो बच्चा हर्षित होइत अछि, तहिना । हम दूनु गोटे बहुत सालक बाद बात क' रहल छलहुँ । बहुत
जानकारी त' पिछला चैट मे भेटिए गेल छल । आब
पता चलल जे ओ करीब एखन नौ मास सँ इंग्लैंड मे छथि । पारिवारिक माहौल खूब नीक नहि छलनि । हुनकर कनिया आ माँ मे तालमेल ठीक नहि छलनि, जाहि
कारणे मनमुटाव आ घर मे अशान्ति रहनि, तैं परिवार ल' क' अलग होमय पड़लनि । माता पिता हुनक छोटका भाय सँगे रहैत छलखिन । ओ बेस मानसिक अशांति आ अवसादक शिकार भ' गेल छलाह
।
हम हुनक मन बहटार' लेल कहलियनि, —" ई सब त' समाज मे
होइते रहैत छैक, की करबै । माता पिता बुझैत
छथिन आजुक समाज मे बहुत बेसी आशा रखनाइ दुखक कारण होइत छैक । सामंजस्य कहुना बनल रहय, आ सब ख़ुशी-ख़ुशी जीवन बिताबी,
यएह बहुत छैक । "
—"हम बहुत कोशिश कयलहुँ, लेकिन अपन परिवार केँ संग
नहि राखि सकलहुँ । हम दुनू पक्ष मे सँ ककरो
ने बुझा सकलहुँ, आ ने हुनका सब केँ दुखी देखि सकैत छी । बुझाइए जेना हारि गेलहुँ हम । " ओ कननमुँह होइत
बजलाह ।
हम भरोस दैत कहलियनि, —"एतेक परेशान आ निराश होबाक
कोनो प्रयोजन नहि अछि । सब ठीक भ' जेतैक ।
कनि समय दियौक सब केँ , सब बुझि जेथिन जे की
ठीक छैक आ की गलत । ''
—"ई सबटा
बात हमहूँ बुझैत छियैक, मुदा आइ एतेक साल पर अहाँ सँ बात क' क' बुझाइए जेना सही मे
कतौ जीवन मे आशा केँ संचार हेबे करतै, सब ठीक
भ' जेतैक । " ओ हकमैत बजलाह ।
—"की भेल, अहाँ केँ मोन ठीक नहि अछि की ? अहाँ हकमि
कियैक रहल छी ? दवाई लेलहुँ ? अपन ध्यान राखू
। कहिया आबि रहल छी भारत वापस ? एहि बेर आयब
त' भेंट हेबाक चाही । बैंगलोर आबहि पड़त । संजीव सेहो अहाँक बारे मे पुछैत रहैत छथि ।"
हम उन्मादित होइत बजने जा रहल छलहुँ ।
—"कनि बोखार भेल अछि, दवाई नेने छी, जल्दी ठीक भ'
जेतैक । अहाँ चिंता जुनि करू । " फेर बाद मे फ़ोन करबाक
बात कहि ओ फोन काटि देलखिन । हमर मोन कनि विचलित
जकाँ भ' गेल । एहेन सोझ आ सुच्चा लोकक संग
कतौ एहेन होइक । पारिवारिक कलह सँ परेशान भेल इन्द्रनील केँ एतेक
दुखी देखि हमरो मोन दुखी भ' गेल ।
किछु दिन फेर फ़ोन नहि आयल, त' चिंता भेल । गूगल मेसेंजर पर मेसेज पठेलियनि । ओकरो कोनो जवाब नहि आयल । भेल जे
कोनो काज मे बाझल हेताह । जखन समय भेटतनि, जरूर खबरि करता । संजीव पुछलाह, जे इन्द्रनील केँ की हालचाल । कहलियनि जे ठीक हेथिन, एहि बीच मे कोनो बात नहि भेल अछि ।
करीब दू सप्ताहक बाद हुनकर मैसेज आयल जे 'बीमार रही, आब ठीक छी । समय भेटिते फ़ोन करब । ' तखन जाक' कनि मोन शांत भेल ।
दोसर दिन हुनकर फोन आयल । आवाज एखनो भरियायल लागल । हम पुछलियनि— "आब कोना छी?"
—"आरती, हमरा अहाँ केँ किछु कहबाक छल । हमर मोन ठीक नहि अछि । "
—"अहाँ एतेक परेशान नै होउ, जल्दी ठीक भ' जायब । कनि आराम दियौ अपने केँ । "
—"नहि, आराम कयला सँ आब किछु नै होयत । हमरा कैंसर अछि । पिछला किछु दिन सँ कीमोथेरेपी करबैत छलहुँ । बीच बीच मे डॉक्टर लग जाक' एडमिट भ' इलाज केँ जारी
राख' पड़ैत अछि । आ ओहन समय मे ने फ़ोन देखि पबइ छी ने कंप्यूटर । दर्द सेहो खूब रहैत अछि । "
ओ बजने जा रहल छलाह आ हम मूर्तिवत ठाढ़ भेल काठ भ' गेल रही
। कान मे जेना सीसा ढारि देलक कियो । की कहियौन हुनका से बकारे नै फूटय । धम्म सँ
कुर्सी पर बैसलहुँ, हाथ मे फ़ोन पकड़ने ।
—"हेल्लो, आरती, अहाँ सुनि रहल छी ने ? हमरा माफ़ क'
दिय' जे इ खबरि हम एना अहाँ केँ द' रहल छी । हम नहि कहितहुँ , मुदा अहाँ सँ झूठ नहि बाजि सकैत
छी । "
—"अहाँ माफ़ी कियैक मंगैत छी । हम की कहू, की पूछू । ई कहिया सँ भेल ? कतेक प्रश्न अछि, की कहू ?
" हम कानय लगलहुँ । हमरा ई विश्वासे नहि होइत छल जे जाहि व्यक्ति सँ हम एखन
बात क' रहल छी, ओ एहेन प्राणघातक रोग सँ ग्रस्त अछि, आ अपना जीवनक लड़ाइ असगरे लड़ि रहल
अछि । ई कोना भ' सकैत अछि । एखन हुनकर बयसे कतेक छनि । हुनका ई रोग कोना भ' सकैत छनि । नहि , विधाता एतेक क्रूर कोना हेथिन । हुनका सनक सरल लोक, जे ककरो गलतियो सँ दुःख नहि पहुँचा
सकैत छलाह, हुनका एहेन पीड़ाक अनुभव कियैक ? हमर माथ मे कतेको बात एकहि सँगे घूमि रहल
छल । ओम्हर ओ फोनक ओहि कात सँ हमर मनोदशाक अनुभव क' नेने छलाह शायद ।
—"अहाँ एतेक अधीर नै होउ आरती, हम ठीक छी, शारीरिक
त' नहि, मुदा मानसिक रूपेँ हम कमजोर नहि छी । एहि बात
केँ आब अंगीकार क' नेने छी, आ एहि रोगक देल
दर्द आब हमर जीवनक अंग भेल अछि । हमरा लग बहुत
बेसी समय नहि अछि, आ बहुत काज करबाक अछि । अहाँ केँ ताकब आ अहाँ सँ गप्प करब अनिवार्य छल, से
भेल, ताहि लेल हम परमात्मा केँ धन्यवाद दैत छियनि । "
—"अहाँ जँ हमरा नहि तकने रहितहुँ , हम कोना बुझितहुँ
ई बात सब । "
—"अहाँ केँ
ताकब हमर जरूरत छल । हमरा एकटा बात
कहबाक अछि अहाँ केँ । आशा करैत छी जे सबटा बात सुनलाक बाद अहाँ हमरा क्षमा
करब । लेकिन आब एहि बातक बोझ ल' क' हम अपन
बचल किछु दिन नहि बिता सकैत छी । "
—"की बात छैक, अहाँ ई पहेली कियैक बना रहल छी । अहाँ केँ
क्षमा मांगक कोन प्रयोजन? साफ़ साफ़ कहू । "
—"हम अहाँ केँ सबदिन सँ प्रेम करैत रहलहुँ, मुदा कहियो
कहबाक साहस नहि भेल । हमरा होइत रहल जे यदि
ई बात हम कहलहुँ, त' कहीं अहाँक मित्रता सेहो नै गमा दी, आ से हम कोना क' सकैत छलहुँ
। अहाँ आइयो कहीँ हमर मित्र होबाक सौभाग्य सँ वंचित क' देब, त' हम शिकायत नहि करब ।
कम सँ कम आब हम अपन मोनक बात अहाँ केँ कहि देलहुँ, चित्त कनेक शांत भेल । "
हमरा मोन मे संजीवक कहल बात घूमय लागल । हम कहियो ई अंदाज नै कयने रही, मुदा संजीवक बात सुनलाक बाद, कतौ हृदयक कोनो कोन मे ई बात बैसि गेल रहय । आइ सएह बात सुनि रहल छी । हमरा चुप बुझि ओ हताश भ' गेलाह, कननमुँह आ उदास भ' गेलाह ।
—"अहाँ परेशान नै होउ, अहाँ हमर मित्र छी, आ हमेशा
रहब । अहाँ हमरा सँ प्रेम करैत रही, से हम
त' नहि बुझलहुँ, मुदा संजीव हमरा कहने छलाह । ओ कोना बुझलखिन, से नहि कहि ।"
—"ओह, हुनका पता चलि गेलनि, अद्भुत । आरती, अहाँ बहुत भागमन्त छी, जे एहेन प्रेम करय बला
आ समझदार जीवनसंगी भेटल अहाँ केँ । हम ईश्वर केँ
बहुत बहुत धन्यवाद दैत छियनि । अहाँ सनक शुद्ध हृदय लोक हम नहि देखलहुँ । आ यएह
सरलता हमर मोन मोहि लेने छल । अहाँ सब बात
केँ कतेक स्पष्ट तरीका सँ बुझि जाइत रहियैक,
आ हमरो जीवन जीबाक कतेक सरल रास्ता सब देखेलहुँ । हम अहुँक आभारी छी । हमर बहुत रास स्वप्न अहीं दुआरे पूर भेल । अहाँ हमरा मे कतेक विश्वास देखेलहुँ । नहि त' हम आइ एतेक सफल नहि भेल रहितहुँ, यदि अहाँ
हमर मित्रवत संग नहि देने रहितहुँ । "
—"हम त' किछु नहि कयने रही, अहींक भीतर सबटा गुण रहय,
हमरा पूरा विश्वास रहय । "
ओ एकटा आर बात फरिछेला जे प्रणवक प्रेम पत्र लिखबा मे ओहो
संग देने रहथिन, आ जहन हम ओहि बात पर रुष्ट भेल रही, त' हुनका अपन संगीक लेल खराबो
नहि लगलनि । स्वार्थी मोन, अपने लेल प्रसन्न
भेल रहनि । आ जहन ताज होटल मे ट्रीट देने छलाह,
तहन ओ अपन मोनक बात हमरा कहि देबाक लेल पूर्णतः तैयार रहथि, मुदा ओहि सँ पहिने हमर
बियाहक बात सुनि हुनक मोनक बात मोने रहि गेल रहनि । आब हम सोचैत छी त' बुझि पबैत छी, जे हुनका केहन लागल
हेतनि, आ ओ हमरा बुझहो नै देलाह । हुनकर सँग
बितायल अनेकोनेक क्षण आब ओहिना आँखिक सोझाँ घूमि रहल छल । लेकिन विधनाक लेख के मेट सकैए । जे हेबाक से हेबे करैत छैक । आइ दुनियाक दू कोन पर रहलाक बादो, ओ अपन मोनक शांति
लेल एक गोट संगी केँ तकैत छलाह, आ हम ओहि तारक
दोसर छोर पर हुनकर आस्था केँ , प्रेम केँ , मित्रता केँ थम्हने ठाढ़ छी । अपन एकटा अनन्य मित्र केँ टुटैत साँसक डोरी केँ , जे ओझरा गेल छल, तकरा कनि
सोझराब' मे ओकर मदति क' रहल छलहुँ ।
जहन संजीव केँ ई बात सब कहलियनि, हम अपन नोरक धार केँ रोकि
नै सकलहुँ । ओ खाली मुस्काइत रहलाह, आ हमरा
अपन बाँहि मे भरने बैसल रहलाह जाबत हम संयत
नहि भ' गेलहुँ । हम ईश्वर केँ मोनहि मोन धन्यवाद देलियनि, जे हमर संगी ,साथी
, मित्र हमर संजीव हमरा सँगे छलथि । संगहि
इंद्रनीलक प्रेमक एहन शांत, शिष्ट मुदा प्रखर रूपक आभास सेहो भ' रहल छल । शब्दक सिमान सँ बाहर छल ओ अनुभूति ।
हम पुछला पर जे एहेन अवस्था मे परिवार सँगे कियैक नहि रहय
छी, ओ कहलाह जे ओहि परिवार मे जहन सबटा देखला,सुनला आ बुझलो पर कलह होइक, त' शरीर सँ
ह्रास होइत जीवन सँ बेसी मानसिक आ हार्दिक दुःख हुनका झेलब कठिन भ' गेलनि । इलाजक बहन्ने , आ सब सँ दूर रहबाक रास्ता तकनेहे
ओ वापस इंग्लैंड चलि गेल रहथि । अपन कंपनी
केँ मेडिकल इनश्योरेन्स पर नीक इलाजो होइत
छलनि ओहि ठाम आ किछु काज कयने पाइ सेहो होनि, जाहि सँ अपन बेटीक भविष्य ओ सुरक्षित
कर' चाहैत छलाह । कनियाँ आ बेटी लेल एकटा घर
कीनि देने छलखिन । ओना त' हुनकर कनियाँ नीक
कंपनी मे ऊँच पद पर कार्यरत छलखिन, मुदा तखन इलाजो मे खूब खर्च होइत छलनि । जीवनक किछु दिन बढ़ाब' लेल, बचल दिने आ समय बेचय पड़ैत
छैक, से हुनका बूझल रहनि । जीवन हुनका लेल,
एकटा युद्ध जकाँ भ' गेल रहनि ।
आब कहियो काल ओ फ़ोन करैत रहैत छलाह । हमर लिखलाहा कविता
आ कहानी सब द' सेहो पुछैत रहैत छलाह । जखन हम कहलियनि जे आब समय कहाँ भेटैत छैक, आ
हमरा बुते आब नै होइए लिखल । की लिखू ।
हमरा अपने बात सब मोन पड़य लागल छल । हम हँसि देलियनि । ओ वचन
लेलाह, जे हम ई काज करबे करब । कहलाह,
"जँ कियो नहि भेटय, त' हमरे जीवनक खिस्सा लीखि देबैक । कतहु हमहूँ
रहब अहाँक किताब मे, जीबैत सब दिनक लेल, अनंत तक । " हम वचनक पालन करबाक निश्चय
कयने रही । ओ अपन उधार चुका देने छलाह ।
एक दिन पता चलल जे ओ भारत वापस आबि गेल छथि, आ मोन बहुत
ठीक नहि छनि । हमरा कहलाह जे यदि एक बेर भेंट होइतैक त' खूब नीक लगितैक । हम गेलहुँ
नॉएडा, हुनका डेरा पर । जीर्णशीर्ण तृषकाय भेल देह, केश सबटा झरि गेल कीमोथेरेपीक
कारणे, डोका सन दूनू आँखि झलकैत, मुदा मुस्कान नहि बदलल रहनि, आँखि मे भरल अपनत्व एखनो
ओहिना रहनि ।
ई ओ इन्द्रनील त' नहि बुझाइत छलाह, जिनका बारह बर्ख पहिने
देखने रही, लेकिन जखने ओ कहलाह —"आरती, आबि गेलहुँ ? हमरा बूझल रहय जे अहाँ सँ
हमरा भेंट जरूर होयत । " एखनो आँखिक सोझाँ मे वएह भव्य चेहरा, घुमरल केश बला इन्द्रनील
ठाढ़ भेल बुझाइत छलथि, मुदा कोनो आर दर्पण मे । एखनो ओहने आपकता, ओहने प्रेम आ आदर सँ
भेंट भेलाह । हुनक कनियाँ कहलथि जे हमर खूब बात सब हुनका सुनौने रहथिन । बिना हमरा
देखने ओ हमरा चिन्हैत छथि । हुनका कहने रहथिन जे आरती हमर बहुत अनन्य मित्र अछि । ओ
हमरा भेंट करय एबेटा करत ।
ओ दिन हुनकर पड़िवार आ हुनका सँगे खूब नीक बीतल । हँसी-
ख़ुशीक बीच मे मोन मे जेना कोनो फाँस गड़ल हुए, जे लगातार हृदय केँ पीड़ा द' रहल छल ।
मोन मे लगातार ई बात घूमि रहल छल जे आजुक भेंट
शायद हिनका सँ अंतिम भेंट होयत । मुदा हुनकर चेहरा पर कोनो शिकन नहि छल । एकदम शांत
आ स्मित हास्य, अद्भुत सन्तोषक भाव । शब्द शायद पर्याप्त नहि होइतनि । हुनकर आँखि मे
कृतज्ञताक भाव देखि सकैत छलहुँ ।
अपन अश्रुधारा केँ कहुना रोकि सकलहुँ, जखन ओ कहलाह, धन्यवाद,
हमर बातक मान रखबाक लेल । हम खाली यएह बुझबाक प्रयास क' सकलहुँ जे प्रेमक ई केहन पराकाष्ठा अछि । ओ हँसैत हमरा विदा कयलाह, आ हम नोरायल मोने बहरेलहुँ
हुनकर डेरा सँ ।
किछु दिनक उपरान्त, एक दिन हम हुनका फ़ोन केलियनि । फ़ोन नहि उठेलाह । भेल जे कहीं हॉस्पिटल ने गेल होथि । साँझक पहर हुनकर फोन आयल त' हम पुछलियनि, — "कत' रही ? भोर सँ कोशिश क' रहल छी, फ़ोन नै उठबै छलहुँ । कोना छी आइ?"
त' दोसर दिस सँ अनजान आवाज सुनलियै । ओ हुनकर पिता छलखिन
। कहलथि जे ओहि दिन भोरे इंद्रनीलक हालत बहुत खराब भ' गेलनि आ हुनका अस्पताल ल' जाइत
गेलखिन आ आब ओ नहि रहलाह । हम सन्न भ' गेलहुँ । जखन हम हुनका फ़ोन करैत छलियनि,
हमरा होइत रहय जे हुनका बात करबाक छनि, आ ओहि समय मे देह त्यागि देने छलाह । नोर सुखा
गेल छल, किछु बाजियो नै सकलहुँ । आँखि मुनि क दिवंगत आत्मा केँ शांति लेल प्रार्थना कयलहुँ ।
अपन ललका डायरीक पछिलका कोनो कागज पर एतबे टा लिख सकलहुँ,
"आइ एकटा आत्मा अनंत आकाश मे तारा बनि चमकय लेल विदा लेलाह । -5/3/2012"
।
आब जहन ई किताब सब संगी-साथी केँ पठेलहुँ, त' हुनकर स्मृति
केँ बिसरि जायब असम्भव छल । ओ अपन ऋण उतारि चुकल छलाह, आ हमरा प्रेमक अनन्य रूप सँ
अवगत करा गेल छलाह ।
हमर तन्द्रा भंग भेल टिटहिक पिहकारी पर, जे झीलक काट मे
कोनो गाछ पर अनघोल मचेने छल । सूर्य अस्ताचलगामी भेल डूबि चुकल छल आ दुतियाक चान दूरहि सँ साँझक आगमनक सूचना दैत जेना मुस्किया रहल
होइक । अकाश मे सद्यः एकटा तारा खूब झलफल भ' चमकि रहल छल । ई दृश्य हमर मुस्की
वापस अनबाक लेल बहुत रहय । काफीक मग नेने हम ठाढ़ रहलहुँ कनि काल, ओहि तारा केँ
देखैत ।


text:
प्रोटोन
प्रोटोन (नेपाली: प्रोटोन) एक धनात्मक विद्युत आवेशयुक्त मूलभूत कण छी, जे परमाणुक न्युक्लियसमेन्युट्रोनक साथ बसैत अछि। एकरा p प्रतिक चिन्ह द्वारा दर्शाओल जाइत अछि। एहिमे १.६०२E−१९ कोलम्बक धनावेश होएत अछि। एकर द्रव्यमान १.६७२६E−२७ कि.ग्रा. होएत जे इलेक्ट्रोनक द्रव्यमानके लगभग १८३७ गुणा होएत अछि। प्रोटोन तीन प्राथमिक कण दुई अप-क्वार्क आ एक डाउन-क्वार्क मिलि बनल होएत अछि। स्वतन्त्र रूपमे ई हाइड्रोजन आयोन H+क रूपमे पावैत अछि।
एकर नाम ग्रीक शब्दावलीसँ लेल गेल अछि जेकर अर्थ पहिल होएत अछि।
विवरण[सम्पादन करी]
प्रोटोन फर्मिअन होएत अछि , जेकर स्पिन १/२ होएत अछि, ई तीन क्वार्कसभ मिलि बनल होएत अछि, अर्थात ई बेरियोन (हेड्रनक एक प्रकार )क रूपमे अछि। ई सभके दुई अप-क्वार्क एवं एक डाउन-क्वार्क आपसमे सशक्त बल ( strong force )सँ जोडल गेल होएत जे ग्लुअन द्वारा लागू होएत अछि। प्रोटोन आ न्युट्रोनक जोडा न्युक्लिअन कहैत अछि जे किपरमाणु न्युक्लियसमे नाभकीय बल ( nuclear force )सँ आपसमे बाँधल होएत अछि। हायड्रोजन ही एक मात्र एहन तत्त्व छी जेकर परमाणु न्युक्लियसमे प्रोटोन मात्र पावैत अछि, अन्य सभ परमाणुक न्युक्लियसमे प्रोटोन न्युट्रोनक दुनु पावैत अछि। हाइड्रोजन परमाणुक न्युक्लियसमे केवल एकटा प्रोटोन होएत अछि आ एहीमे न्युट्रोन नै पावैत अछि मुद्दा एकर दुई भारी समस्थानिक ड्युटेरियममे एक प्रोटोन आ एकटा न्युट्रोन एवं ट्रिटियममे एकटा प्रोटोन आ दुईटा न्युट्रोन होएत अछि।
स्थायित्व[सम्पादन करी]
प्रोटोन, इलेक्ट्रोन ( ऋणात्मक बिटा रेडियसन )क अवशोषण करबाक लेल न्युट्रोनमे बदलैत अछि।
p+ + e- → no + ve
जाही ठाम p प्रोटोन, e इलेक्ट्रोन, n न्युट्रोन, आ ve इलेक्ट्रोन न्यूट्रीनो अछि।
ई विपरित न्युट्रोन इलेक्ट्रोन (ऋणात्मक बीटा क्षय)के उत्सर्जन करबाक लेल प्रोटोनमे बदलैत अछि।
no → p+ + e- + ve-
प्रोटोनक अर्ध-आयु बहुत समयधरि रहैत अछि (आजुक ब्रह्माण्डक आयुसँ सेहो अधिक)
इतिहास[सम्पादन करी]
प्रोटोनक नामकरण ग्रीक शब्द प्रोटोस protos सँ भेल अछि जेकर अर्थ "प्रथम्" होएत अछि। सन् १९२० मे रदरफोर्ड एकर खोजी केने छल।
सन्दर्भ सामग्रीसभ[सम्पादन करी]


text:
1.
बात की छै जे एना अथबल करैए
सत्य सँ परिचय किए बेकल करैए
आर किछु कहितय किओ तँ मानि लैतहुँ
ई कोना मानी जे जिनगी छल करैए
नहि चिता भेटलै सड़क पर लाश भिजलै
आगि केर जे काज छै से जल करैए
मरि चुकल विश्वास धरि मानी कोना हम
राति-दिन नित माथ पर नाचल करैए
भ्रम छलय जे दूर भ' बिसरा सकत ओ
पैसि सपना मे मुदा पागल करैए
अ'ढ़ मे जे हँसि रहल से आबि सोझा
जानि नहि झुट्ठे किए कानल करैए
ई उतरबरिया पड़ोसी 'भाइ' कहि क'
पीठ पाछू वार समधानल करैए
2.
देश केर जे हाल छै से की पुछै छी
मृत्यु तक बेहाल छै से की पुछै छी
ओ तँ जीबा ले' तड़पि रहलए मुदा ई
जीवनहि जंजाल छै से की पुछै छी
हम दुनू तैयार छी जे मेल क' ली
बीच तत देबाल छै से की पुछै छी
शत्रु तँ देबे करत किछु घाह उचिते
मीत केर की ताल छै से की पुछै छी
की कहू जे बुद्धिजीवी की करै छथि
बुद्धि केर हड़ताल छै से की पुछै छी
मति हेरेलै, भ' गेलै चोरी विवेकक
आ हृदय कंगाल छै से की पुछै छी
माछ केर ओकाति की जे बाँचि जायत
पोखरहि महजाल छै से की पुछै छी
3.
की की खेरहा सुनि रहल छी
आँखि-कान सभ मुनि रहल छी
कोविड-गाथा कते सुनू से
अगबे माथा धुनि रहल छी
सबहक बात सुनै छी लेकिन
अपन हिसाबे गुनि रहल छी
ढेरीक ढेरी आँकड़ मे सँ
पाभरि खुद्दी चुनि रहल छी
छौंड़ी केर सपना रोपबा ले'
नमहर खत्ता खुनि रहल छी
कहलनि स्वनिर्भर होयबा ले'
अपन कफन तेँ बुनि रहल छी
4.
मापदंड सभटा ओझरेलै देखियौ ने
सत्ता केर भट्ठा गरमेलै देखियौ ने
अपन-आन मे आब कहाँ अंतर कोनो
छुआछूत सँ जाति बिलेलै देखियौ ने
कोना मनाओत दीपक उत्सव ओ जक्कर
आसक डिबिया-दीप मिझेलै देखियौ ने
धिया-पुता छै खाली पेटे बिलखि रहल
विश्वासक खखरी उधियेलै देखियौ ने
नबका पद्धति तेना बन्हलकै मुट्ठी मे
पुरना सभ रस्ता बिसरेलै देखियौ ने
पक्ष-विपक्षक राजनीति केर चुलहा पर
रोटी कत्ते रास सेकेलै देखियौ ने
चढ़लै नाम जखन 'पॉजिटिव' खाता मे
लॉकडाउन केर अर्थ बुझेलै देखियौ ने
5.
खुसुर-फुसुर अधिकारक चर्चा
कुल-टोटल बेकारक चर्चा
जखन बाट अपनहि बनबय के
तखन कथी सरकारक चर्चा
कनफुसकी मे चुप्पे चापे
भ' रहलए हुंकारक चर्चा
पहुँचि गेल छथि शांतिदूत सभ
आब हेतै हथियारक चर्चा
भक्षक सबहक हूलिमालि मे
कोना हुअय अभिसारक चर्चा
6.
तों बँटलही नेह तोरहि घाह देलकौ भाइ रौ
नीक द' क' नीक भेटतौ के कहलकौ भाइ रौ
जेठ तोरा राखि लेलकौ छोट रखलक माय केँ
घर-घराड़ी संग तोरहु बाँटि लेलकौ भाइ रौ
अ'ढ़ मे ल' जा तोहर ईमान जे कीनल गेलौ
कान मे चुपचाप कहि दे की बुझेलकौ भाइ रौ
जाति-धर्मक नाम पर जँ भोट केँ बेचलें तखन
दोष ओकरा दै छही से के ठकलकौ भाइ रौ
आब कननहि की हेतौ जँ छोड़ि खोंता उड़ि गेलौ
तों सिखेलही जे ओहो ओतबे सिखलकौ भाइ रौ
कान मे द' तूर निर्माणक कथा अंठा देलें
ध्वंस केर खिस्सा कहै जे के सुनेलकौ भाइ रौ
जीवनक ई न्याय छै जहिए बिसरलें माटि केँ
माटिअहि पर धप्प द' तहिए खसेलकौ भाइ रौ
7.
अछि इरादा काटि हमरा भीड़ मे बाँटब अहाँ
हाथ मे खंजर नुका छाती अपन साटब अहाँ
ढोल पीटै छी अपन से लोक तँ बुझबे करत
डाह केर धधरा मे फाटत ढोल आ फाटब अहाँ
बात सभ गगनक करै छी गोँति मूड़ी माटि मे
जे बोकरने जा रहल छी सएह धरि चाटब अहाँ
हाथ मे हथियार हम्मर, लेखनी मे जीह अछि
न'ह धरि पहुँचब असंभव हाथ की काटब अहाँ
आँकड़क ओकाति ओतबे जे फटकि क' छाँटि ली
पाथरक संकल्प हम्मर, जाउ की छाँटब अहाँ
8.
राति फेरो स्वप्न मे रोटी एतै विश्वास अछि
आर एक दिन फेर छौंड़ा जी जेतै विश्वास अछि
नहि पराजय केर हिस्सा क्यो बँटलकै तँ कथी
श्रेय जीतक लूझि क' सभटा लेतै विश्वास अछि
बेस छौंड़ीक माँसु केर हिस्सक भेलैए तेँ बुझू
आर किछु नोचबाक छै जीबय देतै विश्वास अछि
भूख केर स्थायी निवारण लेल ल' ऐंठार सँ
भात मे अगबे मिला माहुर खेतै विश्वास अछि
जे भेलैए ताहि सँ बदतर कहू जे की हेतै
आब जे किछुओ हेतै नीके हेतै विश्वास अछि
9.
की छलै सपना ओकर आ ई किदन की द' गेलै
आँखि मे किछु नोर द' क' स्वप्न सभटा ल' गेलै
के छुरा भोँकलक आ के गरदनि उड़ौने छल हमर
आब छोड़ू बात ओ सभ जे भेलै से भ' गेलै
सीँथ भरि क' जे नोचलकै से चिता पर छै चढ़ल
ई कोनो अन्याय तँ नहि दर्द किछुओ जँ गेलै
की हेतै खिस्सा-पिहानी की हेतै कविता-गजल
जे ओकर अरुदा घटेलकै काज बढियाँ क' गेलै
जे बेचलकै मान ओक्कर से कते ईमान सँ
गानि क' किछु नोट हरियर हाथ पर क' ध' गेलै
10.
आब देशक नीक दिन लगले एतै देखबै अहाँ
अन्न मुइलक पेट मे सेहो जेतै देखबै अहाँ
दम्भ मे ओ भरि रहल अछि घैल अतिचारक जतय
गाढ़ जन-विप्लव ततहि कहियो हेतै देखबै अहाँ
साहेबक आदेश पर तत आत्मनिर्भर भ' गेलए
आगि ओ अपनहि चिताकेँ द' देतै देखबै अहाँ
बड़ पसरलै हाथ ओक्कर हाकिमक दरबार मे
आब सभ अधिकार अपनहि ल' लेतै देखबै अहाँ
स्वादि क' दुनियाँ बहुत हड्डी चिबेलकैए ओकर
जे खुएलकै आब ओ अपनहु खेतै देखबै अहाँ
मैथिलीक साहित्यक एखन बहुत रास कवि सब मे सँ जे बहुत थोड़ कवि छथि ताहि मे मनोज शाण्डिल्यक नाम एकटा आश्वस्तिदायक नाम अछि । मनोज शाण्डिल्यक जन्म (12 दिसंबर, 1972) हिनक पैतृक गाम नागदह, मधुबनी मे भेल रहनि । मूलतः मातृभाषा मैथिली मे लिखनिहार मनोज जी हिन्दी आ अंग्रेजी मे सेहो लिखैत छथि ।मूल रूप सँ कवि मनोज शाण्डिल्य कथा, लेख आ गजल सेहो लिखैत अछि । गजल मे त' जेना विशेषाधिकार छनि हिनका । हिनक दू गोट मैथिली कविता-संग्रह 'सुरूजक छाहरि मे' (वर्ष 2015 मे मैलोरंग, दिल्ली द्वारा), 'औनायल रातिक भोर' (वर्ष 2018 मे नवारम्भ, पटना-मधुबनी द्वारा) आ हिन्दीक सहयोगी कविता-संग्रह '100 कदम'( हिन्द -युग्म द्वारा) प्रकशित छनि । 'यात्री पुरस्कार' (मैथिल समाज, रहिका) आ 'कीर्तिनारायण मिश्र सम्मान' (चेतना समिति, पटना) सँ सम्मानित मनोज शाण्डिल्य एखन HSBC बैंक हैदराबाद मे कार्यरत छथि । साहित्यक अतिरिक्त संगीत, क्रिकेट आ फोटोग्राफी मे विशेष रूचि रखनिहार मनोज शाण्डिल्य सँ हुनक मोबाइल नंबर +91-9866077693 वा हुनक फेसबुक यूआरएल manoj.shandilya.71 पर सम्पर्क कयल जा सकैत छनि ।


text:
गामक-गाम छै भोजक सोर / नवल श्री 'पंकज'
गामक-गाम छै भोजक सोर सभमे लागल इरखक जोर
सात गाम धरि नोतल जवारी हएत बैसारी तोरक-तोर
बैसल भरि दिन फाँकि जमानि अंतरी सटकल पी-पी पानि
होइत विजोह लोटा तकलनि घरबैयाक धेलनि पछोड़
इरखक मँहगी टाका सस्ता जानसँ फाजिल केलनि व्यवस्था
वैष्णव लै तरुआ तिलकोर बांकी सभ लेल रहुअक झोर
लिअ' करू शकरौरीक दर्शन खूबे सुरकू ल' ल' परसन
कठगर दही संग रसगुल्लो थै-थै भ' गेल रहल बेजोड़
गहना बन्ह्की खेतो भरना विधि पाछा बुधि भेलए हरण
लोक देखउंसे अन्हराएल छैक सभमे लागल अन्हरा होड़
मूल त' ओहिना धएले रहलै सूदि त'र गेल गाछी-ब'रद
एक्के साँझक भोजक पाछा कएक बरख धरि बहलै नोर
केदनि पुछैए नीक चलनकें सभ कुरीतिक दास बनल
मिथिला मारल कतेक कुरीतिक कहिया हेतै ज्ञानक भोर
"नवल" नीक छै बारीक बथुआ रिन ल' क' नै खाएब पड़ोर
ओतबे पर जा टांग समेटी जतए खतम चद्दरिक कोर